Diari Oficial de la Generalitat Valenciana


Sumari del DOGV 9113, del 23-06-2021 (2021/6657)

RESOLUCIÓ de 9 de juny de 2021, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 33/09-EAE Quart de Poblet.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9113

Data del DOGV
:   23-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6657


Data del document
:   09-06-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Quart de Poblet
    * impacte ambiental

RESOLUCIÓ de 9 de juny de 2021, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent a l'expedient 33/09-EAE Quart de Poblet.  
 [2021/6657]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de la declaració ambiental i territorial estratègica, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 33/09-EAE Quart de Poblet   
  
«Declaració ambiental i territorial estratègica del Pla general estructural de Quart de Poblet  
Tràmit: avaluació ambiental i territorial estratègica del pla   
Promotor: Ajuntament   
Autoritat substantiva: Comissió Territorial d'Urbanisme   
Localització: Quart de Poblet (València)   
Núm. expedient: 33/2009 € EAE   
  
La Comissió d'Avaluació Ambiental, en sessió celebrada el 23 de juliol de 2020, va adoptar el següent  
Acord:  
Vista la proposta de declaració ambiental i territorial estratègica del Pla general Estructural de Quart de Poblet, en els següents termes:   
  
A la vista de la data d'informació pública (que més endavant es detalla) i conforme al que s'estableix en la disposició transitòria primera de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP) a aquest pla li és aplicable la Llei 21/2013 de 9 de desembre d'avaluació ambiental, desplegada a la Comunitat Valenciana per l'esmentada LOTUP   
L'objecte de la declaració ambiental estratègica i territorial és avaluar la integració dels aspectes ambientals en la proposta de pla o programa subjecte a avaluació ambiental estratègica ordinària conforme a la LOTUP. Per a això verificarà tot el procediment seguit i analitzarà els impactes que es deriven per l'aplicació del pla, i establirà, si escau, les condicions finals que s'hi hagen d'incorporar prèviament a la seua aprovació.   
Documentació rebuda de l'Ajuntament de Quart de Poblet   
El 31 de juliol de 2019, l'Ajuntament de Quart de Poblet remet un escrit de sol·licitud d'emissió de la declaració ambiental i territorial estratègica (DATE) del Pla general estructural de Quart de Poblet, i indica l'enllaç per a la descàrrega de la proposta de Pla general estructural i el seu expedient d'avaluació ambiental i territorial estratègica.  
  
Revisada la documentació descarregada de la web de l'Ajuntament,en data 17 de setembre de 2019, es requereix l'Ajuntament perquè complete la documentació administrativa i es posa en el seu coneixement aquells informes d'administracions afectades que, després de la informació publica i consultes de la proposta final del pla, iniciada el 13 de maig de 2019, no han sigut emesos o no són definitius en les seues determinacions, amb indicació d'aquelles administracions públiques sense el pronunciament de les quals no serà possible l'emissió de la DATE i oferint un termini de tres mesos per a reiterar el seu informe o, si és el cas, sol·licitar, a la Direcció General d'Urbanisme, la convocatòria de la Comissió Informativa de Coordinació que contempla l'article 53.4 de la LOTUP.  
En data 4 de desembre de 2019 es rep de l'Ajuntament de Quart de Poblet, en format digital, la documentació administrativa requerida.  
  
Mitjançant correu electrònic, de data 27 d'abril de 2020, l'Ajuntament comunica al Servei d'Avaluació Ambiental Estratègica que va sol·licitar la Comissió Informativa d'Urbanisme de València, la qual va ser celebrada el 29 de gener de 2020, i va remetre el resultat del tràmit efectuat en relació amb el Pla general estructural de Quart de Poblet. Al seu torn informa que ha reiterat l'emissió d'informe a les administracions que van informar desfavorablement en la Comissió Informativa, en concret al Servei d'Ordenació del Territori, en matèria de risc d'inundació; al Servei de Mobilitat Urbana i Servei de Planificació de la Subdirecció de Mobilitat; i s'està en contacte amb el Servei d'Infraestructura Verda i Paisatge per a esmenar les deficiències del pla.  
  
En data 20 de maig de 2020 té entrada en el Servei d'Avaluació Ambiental Estratègica, documentació de l'Ajuntament de Quart de Poblet, en la qual, a més del resultat de la Comissió Informativa de 29 de gener de 2020 i de la sol·licitud de nous informes, adjunta un compendi de la documentació tècnica amb les modificacions que es proposen introduir en la proposta final del PGE de Quart de Poblet a conseqüència dels informes desfavorables rebuts de la Comissió Informativa i adjunta informe favorable del Servei de Mobilitat Urbana al Pla de mobilitat urbana sostenible 2020 (PMUS 2020) de Quart de Poblet (adaptació del PMUS 2017 a les determinacions del PGE).  
  
El 29 de maig de 2020, es rep de l'Ajuntament de Quart de Poblet un document complementari, a manera de compendi, que comprén els plans de classificació i qualificació de sòls del Pla general transitori 2002, del PG del concert previ, de l'alternativa 1 (JAH 0195), l'alternativa 2 (VP LRC 9300) i l'alternativa 3 (proposta SXZ 8861). Finalment s'acompanya d'una taula amb les superfícies ordenades i els plans de classificació i zones d'ordenació de la modificació de la proposta de MYR 7469 (alternativa 3.1) que es deriva després de la Comissió Informativa d'Urbanisme celebrada el 29 de gener de 2020.   
  
En data 10 de juny de 2020 té entrada en el Servei d'Avaluació Ambiental i Territorial estratègica l'informe favorable del Servei de Planificació de data 3/6/2020 i una taula resum amb les superfícies ordenades pels diferents planejaments i alternatives analitzades.   
  
Entre el 6 i 8 de juliol de 2020, l'Ajuntament de Quart de Poblet fa arribar al Servei d'Avaluació Ambiental Estratègica, entre una altra documentació ja rebuda, una addenda en la qual recull les modificacions introduïdes a la proposta final del PGE, després de les consideracions rebudes en els informes recaptats per la Comissió Informativa d'Urbanisme celebrada el 29 de gener de 2020.   
La documentació necessària per a la resolució del procediment d'avaluació ambiental estratègica i l'emissió de la Date queda composta per:   
Expedient d'Avaluació Ambiental i Territorial:  
1. Estudi ambiental i territorial estratègic (EATE).  
2. Document de participació pública. Inclou:  
- Informacions públiques i consultes a les administracions públiques realitzades.  
- Resultat de la participació pública i consultes.  
- Integració en el Pla dels aspectes ambientals, funcionals i territorials, així com del resultat de les consultes i informació pública després del període de participació pública i consultes, DOGV núm. 8.105, de 14 d'agost de 2017, i DOGV núm. 8.546, de 13 de maig de 2019).  
  
- Previsió dels efectes significatius sobre el medi ambient:  
3. Còpia de la sol·licitud d'informes.  
4. Còpia dels informes rebuts a les consultes efectuades.  
5. Còpia de les al·legacions presentades.  
6. Certificat d'aprovació de la proposta de pla.  
7. Certificat del resultat dels processos d'exposició conjunta de l'EATE i de la versió preliminar del Pla general estructural.  
  
Proposta de Pla general estructural (juliol 2019):  
1. Memòria informativa i plans d'informació.  
2. Memòries justificatives.  
3. Plans d'ordenació.  
4. Normes urbanístiques.  
5. Fitxes de zona.  
6. Fitxes de gestió.  
7. Informe de sostenibilitat econòmica.  
8. Memòria de Viabilitat Econòmica.  
9. Indicadors de seguiment d'execució.  
10. Estudi de paisatge.  
11. Catàleg de proteccions amb les tres seccions:  
- Normes generals del catàleg de proteccions  
- Normes generals d'integració paisatgística  
12. Estudis complementaris:  
- Estudi d'alternatives. Indicadors.  
- Estudi de masses vegetals.   
- Estudi hídric. Cicle integral de l'aigua.  
- Estudi d'inundabilitat.  
- Estudi acústic.  
- Estudi de patrimoni.  
- Estudi de mobilitat, accessibilitat i trànsit.  
- Estudi de necessitats d'habitatge.  
- Estudi del potencial d'habitatge i de sòl per a activitats econòmiques.  
- Estudi d'afecció a la Xarxa Natura 2000.  
  
Documents justificatius de les modificacions proposades després del resultat de la Comissió Informativa de Coordinació de 29/01/2020 (rebuts el 20/05/2020):   
1. Resum de les modificacions proposades a la documentació de la proposta final (alternativa 3.1 maig 2020)  
2. Informe de la Comissió Informativa d'Urbanisme (29/01/2020)  
- Comunicació de la Comissió Informativa d'Urbanisme de València del resultat del tràmit de l'art. 53.4.  
- Taula resum d'informes sectorials que s'han recaptat a la proposta de PGE de Quart de Poblet en la Comissió Informativa d'Urbanisme de 29/01/2020.  
- Còpia d'informes recaptats en la Comissió Informativa d'Urbanisme (29/01/2020).  
3. Documentació complementària (DC): resum de modificacions de la proposta final (alternativa 3.1 maig 2020)  
- DC 1. Informes:  
- Informe del Servei d'Infraestructura Verda i Paisatge (24/01/2020)  
  
- Informe del Servei de Planificació (21/01/2020)  
- Informe del Servei de Mobilitat Urbana (14/02/2020)  
- Informe favorable del Servei de Mobilitat Urbana (8/05/2020)  
- DC 2. Extracte de la memòria justificativa  
- DC 3. Extracte de les normes urbanístiques  
- DC 4. Fitxes de zones d'ordenació estructural  
- DC 5. Fitxes de gestió de sectors  
- DC 6. Plans d'ordenació  
- ORD\_01. Infraestructura verda   
- ORD\_03.1. Zones d'ordenació  
- DC7. Estudi de paisatge  
- DC8. Fitxa del catàleg de proteccions  
- DC9. Pla de mobilitat urbana sostenible 2020 (PMUS 2020)  
Compendi de plans de classificació i qualificació de sòls. Comparativa de superfícies ordenades (rebuts el 29/05/2020)   
Documentació complementària (rebuda el 10/06/2020)   
- Quadre comparatiu de superfícies ordenades per planejaments i alternatives.  
- Informe favorable del Servei de Planificació (3/06/2020)  
  
Addenda a la proposta final del PGE (rebuda el 8/07/2020)   
1. Informació i còpies dels informes rebuts a la proposta modificada del PGE des de la primera tramesa de la PF PGE a l'òrgan ambiental, el juliol de 2019.  
2. Còpies de les al·legacions de caràcter ambiental rebudes.  
3. Memòria justificativa del PGE actualitzada a les modificacions proposades.  
4. Annex I, principals magnituds del pla a la memòria justificativa, actualitzat a les modificacions proposades.  
5. Nou annex XI, criteris de reducció del risc d'inundació en sòl urbans industrials, a la memòria justificativa.  
6. Normes urbanístiques actualitzades a les modificacions proposades.  
7. Fitxes de zones: conté totes les fitxes de zones del PGE adaptades als canvis proposats.  
8. Fitxes de gestió: conté les fitxes de gestió de tots els sectors delimitats pel PGE adaptades als canvis proposats.  
9. Plans d'ordenació actualitzats a les modificacions proposades:  
  
- ORD.1 infraestructura verda  
- ORD.2 Classificació  
- O.3.1 Zones d'ordenació  
- ORD.3.2 Zones d'ordenació. Servituds de l'aeroport de València.  
  
9. Estudi ambiental i territorial estratègic actualitzat a les modificacions proposades.  
10. Memòria de l'estudi de paisatge: documentació escrita completa modificada i adaptada a les modificacions proposades.  
11. Pla 00.04 Unitats de paisatge de l'estudi de paisatge. L'únic que varia segons les modificacions proposades.  
12. Exemple de fitxa del catàleg de proteccions d'un element inclòs en la secció paisatgística.  
13. Pla de mobilitat urbana sostenible 2020: document complet de nova redacció adaptat a les modificacions proposades.  
  
A) Anàlisi del procés d'avaluació  
Les dates més rellevants del procés d'avaluació ambiental seguit han sigut:  
  
Presentació de la sol·licitud d'inici i del document consultiu  
 4/09/2009  
Emissió del document de referència   
(Equival al document d'abast de l'estudi ambiental i territorial estratègic) 17/03/2010  
Ple de l'Ajuntament en què s'acorda sotmetre a consultes la versió preliminar del pla, l'EATE, l'estudi de paisatge, el catàleg de proteccions i altra documentació complementària  
 31/07/2010  
1a ampliació del termini de vigència del document de referència fins al 20 d'agost de 2018. Data aprovació per SDG EA:  
 17/11/2016  
1a Exposició pública:  
Participació pública i consultes de la versió preliminar del pla, de l'estudi de paisatge, del Catàleg de proteccions i altra documentació exigible.  
Data de publicació en el DOGV núm. 8105, de 14/08/2017:   
 Inici fase de consultes: 15/08/2017  
 Fi fase de consultes: 31/10/2017  
2a Ampliació del termini de vigència del document de referència fins al 20 d'agost de 2019. Data aprovació per SDG EA:  
 1/06/2018  
Ple de l'Ajuntament en què s'acorda sotmetre a consultes la proposta de modificació de la versió preliminar del pla, l'EATE, l'estudi de paisatge, el catàleg de proteccions i altra documentació complementària 17/04/2019  
2a Exposició pública:  
Participació pública i consultes de la versió preliminar del pla, de l'estudi de paisatge, del catàleg de proteccions i altra documentació exigible, durant un període de 20 dies.  
Data de publicació en el DOGV núm. 8546, de 13/05/2019: 14/05/2019  
Ple Ajuntament d'aprovació provisional de la proposta final del Pla general i expedient d'avaluació ambiental i territorial estratègica 16/07/2019  
Sol·licitud d'emissió de DATE (amb deficiències) 31/07/2019  
Esmena deficiències per a emissió DATE 4/12/2019  
Data Comissió Informativa d'Urbanisme (art 53.4) 29/01/2020  
Aportació resultat Comissió Informativa i documentació complementària 20/05/2020  
29/05/2020  
10/06/2020  
Aportació addenda a la proposta final del PGE 8/07/2020  
  
  
  
  
B) Anàlisi de l'estudi ambiental i territorial estratègic  
B.1. Antecedents. Informació territorial. Resum del document de referència  
B.1.1. Informació territorial  
El municipi de Quart de Poblet està inclòs en l'àrea metropolitana de València, a la comarca de l'horta oest, en la plana litoral marge dret del riu Túria. Aquest municipi conurba amb algun dels municipis confrontants, sobretot amb Manises i Aldaia i, en menor mesura, amb Mislata, Xirivella i València.   
El terme municipal de Quart de Poblet se situa a una cota mitjana de 40 msnm, té una extensió superficial 19,73 km², de forma sensiblement irregular, estreta i allargada en sentit oest-est. Es troba molt pròxim a la ciutat de València (4,9 km) i té una població de 24.760 habitants (IMO 9422).  
Els límits municipals són els següents: Manises i Paterna, al nord; València i Mislata, a l'est; Xirivella i Aldaia, al sud, i Chiva i Riba-roja de Túria, a l'oest.  
Quart presenta dos nuclis diferenciats i aïllats de població. D'una banda, el nucli principal situat en l'extrem est del terme i delimitat al nord pel llit del riu Túria i al sud per l'autovia A-3. Aquest nucli urbà limita amb el de Manises. D'altra banda, al sud de l'A-3 es troba el barri del Crist, que comparteix amb Aldaia.   
Quart de Poblet disposa d'una important activitat industrial que es desenvolupa fonamentalment a tots dos marges de l'autovia A-3, i conurba el nucli urbà de Quart de Poblet amb el de Riba-roja de Túria. El desenvolupament d'aquestes activitats pateix d'una adequada gestió urbanística.   
Pel límit nod-est del terme discorre el llit del riu Túria. Pel nord-oest, des de Riba-roja de Túria discorre el barranc de Posalet i per l'extrem oest penetra la rambla del Poio, amb els seus afluents del barranc de Gallego i de les Basses pel seu marge dret; i el barranc de la Saleta per l'esquerra. Aquesta rambla i barrancs tributaris presenten problemes per fluxos desbordats (risc d'inundabilitat).   
  
El terme es troba travessat per importants vies de comunicació terrestre. Cal destacar, d'est a oest, les següents carreteres: V-30, al costat del llit del riu Túria, la V-11, l'autovia A-3 que travessa longitudinalment tot el terme, i pel límit oest, l'autovia A-7. A més, compta amb línia de metro subterrània (línia 5) a l'aeroport que discorre sota el nucli urbà; la línia de ferrocarril València-Conca-Madrid, en superfície, que travessa pel centre del terme; i la línia AVE al sud del terme. En la zona central del terme, en el límit amb Manises, se situen part de les instal·lacions i pistes de l'aeroport de València-Manises.   
  
El terme presenta dues importants zones rurals destinades fonamentalment a l'agricultura. Una localitzada al nord de l'A-3, després del polígon València 2000; l'altra comprén l'àrea sud-oest del terme, en el marge dret del barranc de Gallego.  
B.1.2. Planejament vigent  
El planejament vigent de Quart de Poblet ho constitueix el Pla general transitori (2 anys) aprovat definitivament el 3 de juliol de 2002 per Resolució del conseller d'Obres Públiques, Urbanisme i Transports (DOGV núm. 4336, de 16 de setembre,i BOP núm. 212, de 6 de setembre) i les seues posteriors modificacions, principalment la modificació núm. 10 del Pla general transitori ?Pla parcial modificatiu sector Molí d'Animeta?, aprovat per la Comissió Territorial d'Urbanisme de València, en sessió celebrada el 26 de novembre de 2010, i l'objecte de què va ser la reclassificació de 269.219,82 m² de sòl no urbanitzable, sòl urbanitzable residencial. Aquesta modificació núm. 10 va ser sotmesa a avaluació ambiental i la directora general de Gestió del Medi Natural va emetre, en data 21 de juliol de 2010, declaració d'impacte ambiental acceptable amb condicionants.  
  
  
  
Imatge núm.1: Pla general transitori 2002 (sense modificacions). Font: proposta PGE  
  
  
Els sòls urbans vigents, tant residencials com industrials, es troben pràcticament consolidats si bé, tal com reconeix la proposta de pla general, existeix un alt grau de desenvolupament pendent a través de programes d'actuació integrada.   
El sòl urbanitzable d'ús residencial del ?Pla parcial modificatiu Molí d'Animeta- es troba pendent de desenvolupament.  
Les superfícies classificades pel planejament transitori (CIX 0895) i el planejament vigent (incloent-hi les modificacions) resulten:  
  
  
Classificació PG transitori 2002 Planejament vigent  
(i/modificacions)  
 Superfície (ha) % Superfície (ha) %  
SÒL URBÀ 469,25 23,77 % 469,25 23,77 %  
SÒL   
URBANITZABLE 17,17 0,87 % 42,15 2,14 %  
SÒL NO URBANITZABLE 1.487,58 75,36 % 1462,61 74,09 %  
TOTAL TERME 1.974,00 100,00 % 1.974,00 100,00 %  
  
  
B.1.3. Resum document de referència   
V.0.6.1. Alternativa proposada en el document de referència.   
L'alternativa proposada en el document d'inici que es remet a l'òrgan ambiental en data 4/09/2009 es correspon amb el document de concert previ (aprovat definitivament per la Comissió Territorial d'Urbanisme, el 29 d'octubre de 2004). El Pla general de Quart de Poblet d'acord amb el concert previ aprovat va ser sotmés a informació pública, segons edictes de dates 27 de novembre de 2008 i 15 de gener de 2009.   
  
En data 30 de juliol de 2009, la Direcció Territorial de València remet a l'òrgan ambiental, documentació tècnica relativa al document consultiu del Pla general d'ordenació urbana de Quart de Poblet acompanyada de la sol·licitud de l'Ajuntament.   
D'acord amb la documentació aportada, el nou model de creixement inclou els sòls del pla general vigent desenvolupat, els sòls en tramitació, les xicotetes bosses per a reblir en l'anterior previsió i nous sectors.  
  
 Sòl urbà: el document presentat classifica com a sòl urbà i urbanitzable aquells terrenys que hagen de mantindre's o incorporar-se al procés d'urbanització. El sòl urbà engloba aquells terrenys que han adquirit un cert grau de consolidació o que compten amb una dotació de serveis. Aquesta delimitació té el seu origen en la qual estableix el Pla general transitori que inclouen les zones industrials que compten amb un elevat grau de consolidació per edificació.  
  
 Sòl urbanitzable: amb caràcter general, es classifica aquell l'execució del qual es preveu en règim d'actuacions integrades. Distingeix entre sòl urbanitzable sectoritzat (art. 20 LRAU) i sòl urbanitzable immediat (art. 18.3 LRAU).   
- El sòl urbanitzable immediat comptarà amb ordenació detallada definida en el Pla general. És l'inclòs en unitats d'execució. Comprén la zona de límit al sòl urbà residencial, classificada com a sòl urbanitzable en el planejament vigent i integrant de la xarxa primària de dotacions. Amb una superfície de 43.247 m², engloba l'antic cementeri i uns jardins.   
- El sòl urbanitzable sectoritzat és el que, per la seua magnitud i per la seua situació estratègica, defineix el model de desenvolupament triat i constitueix la base per a poder absorbir el creixement previsible dels diferents usos.   
Com a sòl urbanitzable sectoritzat es defineix quatre sectors, amb el següent desglossament:  
- D'ús dominant residencial: sector SUZR-1 Molí d'Animeta, al sud-est del nucli urbà principal de Quart de Poblet, amb 258.912 m².  
- D'ús dominant industrial:  
- Sector SUZI-1 els Hornillos, amb una superfície d'1.349.655 m², dels quals 961.968 m² es troben dins dels límits del terme de Quart de Poblet i els restants 387.687 m² dŽ'Aldaia.  
- Sector SUZI-2 (Maset les Fites), amb 244.398 m².  
- D'ús dominant terciari: sector SUZT-1 (marginal dreta de l'A-3), amb 466.370 m².   
 Sòl no urbanitzable. Distingeix entre:  
- Sòl no urbanitzable comú (SNU-C)  
- Sòl no urbanitzable de protecció agrícola (SNU-PA)  
- Sòl no urbanitzable de protecció de zones inundables (SNU-PZ)  
- Sòl no urbanitzable de protecció de llits (SNU-PC)  
- Sòl no urbanitzable de protecció d'infraestructures (SNU-PI)  
- Sòl no urbanitzable de protecció arqueològica (SNU-PAR)  
  
Imatge núm.2: Document concert previ 2004. Base del document de referència. Font: Proposada PGE  
  
  
A continuació es presenta una taula comparativa entre els tipus de sòls classificats en el Pla general transitori 2002 i els proposats en el document consultiu presentat:  
CLASSIFICACIÓ/USOS GLOBALS PLA GENERAL TRANSITORI 4958 XWS GENERAL PROPOSAT  
CONCERT PREVI 2004  
(Document consultiu)  
 ha % ha %  
SÒL URBÀ 469,25 23,77 % 482,86 24,46 %  
RESIDENCIAL 106,81 111,60   
INDUSTRIAL 349,09 359,40   
TERCIARI 4,52 3,30   
DOTACIONAL 8,85 8,55   
SÒL URBANITZABLE 17,17 0,87 % 199,86 10,12 %  
RESIDENCIAL 25,89   
INDUSTRIAL 2,50 123,00   
TERCIARI 46,64   
DOTACIONAL 14,67 4,32   
SÒL NO URBANITZABLE 1.487,58 75,36 % 1.291,28 65,41%  
COMÚ 417,72 301,37   
ÀREES PROTEGIDES/ RESTA 1.069,86 989,91   
TOTAL TERME 1.974,00 100,00 % 1.974,00 100,00 %  
  
  
  
F.4.6.6. Resum de determinacions a tindre en consideració assenyalades en el Document d'abast (abans document de referència)  
El document d'abast (abans document de referència), emés en data 17/03/2010, indica que l'estudi ambiental i territorial estratègic recollirà els següents aspectes:  
1. Estudi d'alternatives, incloent-hi l'alternativa 0 en què explica com s'ha produït el desenvolupament urbanístic. Presentarà les mesures preventives i/o correctores que garantisquen la minimització d'impactes detectats.  
2. Haurà de presentar documentació que acredite la plena disponibilitat de recursos hídrics. Per als desenvolupaments no detallats pel Pla general, s'haurà d'indicar la previsió sobre l'origen i quantia dels recursos hídrics dels quals es proveiran.  
3. Haurà d'analitzar en un estudi d'inundabilitat i incorporar la grafia corresponent en plans (domini públic hidràulic i les seues zones de servitud i policia, les zones amb el risc d'inundació, i en general les zones d'acumulació d'aigües i cons d'inundació). Incorporar la regulació de les zones inundables de conformitat amb la Normativa del PATRICOVA.  
Aquests estudis són necessaris en relació amb el sector proposat SUZI-2 ?maset les Fites?, afectat per risc d'inundació segons el PATRICOVA.   
4. S'ha de considerar el contingut de l'informe de la direcció de medi ambient d'AENA, de data 5 d'octubre de 2009, així com la documentació actualment en procés de tramitació (proposta de revisió del Pla director de l'aeroport de València i informe de sostenibilitat ambiental).   
  
5. S'ha de qualificar l'aeroport i la seua zona de servei com a sistema general aeroportuari i tindre en compte les servituds aeronàutiques de l'aeroport de València.   
6. Respecte al sistema de sanejament i depuració, cal plasmar la zonificació i ordenació de l'àmbit afectat a la infraestructura de sanejament objecte de l'actuació projectada.   
7. Haurà de realitzar un estudi de trànsit que justifique la xarxa viària adoptada i un estudi acústic basat en l'estudi anterior que comprove el compliment de la legislació vigent. Es tindran en compte les consideracions de l'informe de la demarcació de carreteres de l'Estat a la Comunitat Valenciana (Ministeri de Foment) de data 11 de setembre de 2010.  
8. Estudiarà detalladament la flora i la fauna dels rius i els barrancs importants.  
9. Haurà de presentar:   
1. Unes directrius que definisquen clarament el model de desenvolupament triat i indiquen ordre de prioritats d'ocupació del sòl.   
2. Incloure en la memòria justificativa l'anàlisi i diagnòstic sobre la situació de l'habitatge.  
3. Estudi demogràfic o de qüestions de política territorial i supramunicipal que justifique el creixement urbanístic proposat.  
4. Haurà d'estudiar les demandes i noves necessitats de sòl industrial, i indicar el sòl disponible per a aquest ús en l'actualitat.  
5. Haurà d'incloure un informe o memòria de sostenibilitat econòmica.  
10. Haurà de contindre un estudi acústic.  
11. Amb la finalitat de conservar i protegir el BIC ?séquia de Mislata?, afectat pel sector proposat SUZR-1, el pla haurà d'establir la normativa de protecció que garantisca la preservació del tram de séquia de Mislata que transcorre pel sector.  
12. Respecte al risc sísmic, el pla haurà de contemplar totes les mesures establides a aquest efecte en la Norma de construcció sismoresistent.  
13. L'ISA haurà de planificar tractament dels residus, reservar zones per a la recollida i el tractament i la destinació final d'aquests.   
D'igual manera, el document d'abast indica que la versió preliminar del Pla general estructural haurà de tindre en compte:  
1. Acreditar la disponibilitat de recursos hídrics.  
2. Determinar la viabilitat dels sectors SUZT-1 i SUZR-1 en funció del grau d'afecció del Pla d'acció territorial de protecció de l'horta valenciana (PATPHV).  
3. Garantir la connexió entre els equipaments i dotacions públiques més significatius de la xarxa estructural mitjançant una xarxa de recorreguts per a vianants o no motoritzats.  
4. Vincular el desenvolupament dels sectors SUZI-1 (els Hornillos) i SUZI-2 (Maset les Fites), a l'execució del sistema de depuració que els donarà servei.  
5. Respecte a l'afecció al domini públic hidràulic, zona de policia i servituds, haurà d'estar al que estableix l'informe emés per la Confederació Hidrogràfica del Xúquer en la tramitació d'aquest expedient.  
  
6. Establir la zonificació del sòl no urbanitzable en funció dels usos i aprofitaments característics.  
7. Es classificarà com a sòl no urbanitzable d'especial protecció els béns demanials (en concret es fa referència a les infraestructures hidràuliques de titularitat de l'Estat: canal Xúquer-Túria, solució sud, expropiacions del barranc d'Aldonza).  
8. Prendre en consideració el que s'estableix en la legislació en matèria de riscos inherents als accidents greus en els quals intervinguen substàncies perilloses, en relació amb l'empresa Bayer i l'afecció de la seua zona d'alerta sobre el SUZI-1 i SUZI-2.  
B.2. Continguts concordes amb el document de referència  
Vista la documentació aportada, s'observa que l'EATE conté la informació mínima establida en l'annex VII de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP) i recull la requerida en el document d'abast, emés en data 17 de març de 2010.   
Així doncs, l'EATE aportat recull els estudis requerits en el document d'abast i incorpora un estudi d'alternatives entre les quals considera l'alternativa 0 i tres més; l'alternativa 1, l'alternativa 2, i l'alternativa 3 que és l'opció triada.   
La documentació de l'EATE es completa amb el document de participació pública en el qual s'inclou la següent informació:  
 En l'apartat 3.2. Integració en el Pla dels aspectes ambientals, funcionals I territorials, s'especifica com s'han integrat les apreciacions del document d'abast en la versió preliminar exposada al públic.  
  
 En l'apartat 3.3.1. Participació pública i consultes inicials. Resolució de les al·legacions presentades, s'indica com s'han atés les al·legacions rebudes durant la primera exposició pública i consultes de la versió preliminar del PGE duta a terme el juliol de 2017.  
  
 En l'apartat 3.3.2. Participació pública i consultes inicials. Resolució dels informes sectorials emesos, es recullen les consideracions dels informes rebuts de les administracions públiques afectades durant la primera exposició pública i consultes de juliol de 2017 i com s'incorporen en la documentació.  
 En l'apartat 3.3.3. Participació pública i consultes de la modificació proposada de la versió inicial del pla, es recullen les al·legacions i les consideracions dels informes rebuts de les administracions públiques afectades durant la segona exposició pública i consultes de maig de 2019 i com s'incorporen en la documentació.  
B.3. Continguts de l'EATE concordes amb l'annex VII de la LOTUP  
L'EATE presentat respon als epígrafs i continguts assenyalats en l'annex VII de la LOTUP. S'ha de tindre en compte que dit EATE ha sigut realitzat després del període de participació pública i consultes (DOGV núm. 8.105, de 14 d'agost de 2017, i DOGV núm. 8.546, de 13 de maig de 2019), i introdueix les modificacions derivades d'aquest tràmit segons es descriu en el document de participació pública.   
  
Hem de tindre en compte, no obstant això, que dit EATE no incorpora les modificacions que es proposen després del resultat de la Comissió Informativa d'Urbanisme celebrada el 29 de gener de 2020.  
B.4. Descripció de l'alternativa triada: proposta del pla  
La documentació aportada en data 31/07/2019 i esmenada el 4/12/2019 inclou, entre altres, un estudi d'alternatives: l'alternativa 0 i altres tres. L'alternativa 3 és la triada per al PGE de Quart de Poblet després dels processos de participació pública i consultes d'agost de 2017 i maig de 2019.   
Posteriorment, després del resultat de la Comissió Informativa d'Urbanisme celebrada el 29 de gener de 2020, l'Ajuntament de Quart de Poblet remet al Servei d'Avaluació Ambiental Estratègica el 20/05/2020 una documentació complementària que resumeix les modificacions proposades i introduïdes en la denominada alternativa 3.1, maig 2020 del PGE de Quart de Poblet per a donar solució als informes desfavorables resultat de la Comissió Informativa, que posteriorment es concreta en l'alternativa 3.1, juny 2020, rebuda en data 8/07/2020 en l'addenda a la proposta final del PGE de Quart de Poblet, i que és sobre la qual se sol·licita l'emissió de la declaració ambiental i territorial estratègica (DATE).   
Descrivim, a continuació, l'alternativa 3.1 (de juny 2020) que constitueix la proposta final del PGE de l'Ajuntament de Quart de Poblet, atenent l'anteriorment indicat.  
B.4.4. Objectius  
Tal com recullen la memòria justificativa i l'EATE, es desprenen els següents objectius concrets a l'hora de plantejar la revisió del planejament general del municipi:  
1. Ajust al caràcter metropolità del municipi.   
2. Definició d'un model racional d'ocupació del territori.  
3. Millora de l'accessibilitat urbana.  
4. Solució d'afeccions sectorials. Fonamentalment, inundabilitat i contaminació acústica.  
5. Millora de la qualitat urbana.   
6. Potenciació dels actius mediambientals a través de la infraestructura verda.  
7. Concreció de mesures de gestió.  
B.4.5. Estudi d'alternatives. Comparativa de superfícies ordenades  
  
Com s'indicava, en l'EATE aportat incorpora un estudi d'alternatives que comprenen l'alternativa 0, i tres més; l'alternativa 1, l'alternativa 2, i l'alternativa 3 que és l'opció triada. Aquesta última alternativa es modifica (no substancialment) a conseqüència del resultat de la Comissió Informativa d'Urbanisme, de 29 de gener de 2020, i consultes amb les administracions afectades i queda denominada com a alternativa 3.1 (PGE juny 2020).   
S'adjunta, a continuació, la taula resum, aportada en la documentació, amb les superfícies ordenades en els planejaments considerats i alternatives analitzades.  
  
  
Resumim, breument, l'ordenació proposada en cada alternativa:  
  
- L'alternativa 1 constitueix principalment el model territorial proposat en la versió del PG de 2008, en la qual el desenvolupament urbanístic atén el creixement residencial natural del nucli amb el sector de Molí d'Animeta, el desenvolupament de sòl industrial, principal motor econòmic del municipi, al voltant de l'A-3 amb els sectors SUZ SI-1, al sud de la línia de ferrocarril València-Conca-Madrid, i SUZ SI-2, al nord de la A-3 i, finalment, un àmbit dedicat al desenvolupament del sector terciari del municipi (sector SUZ ST-1), al sud del nucli urbà principal i al sud de l'A-3.  
- L'alternativa 2. Es correspon amb la versió preliminar del PGE exposada al públic l'agost de 2017. Parteix de l'alternativa 1, però amb diferències basades a reestudiar la viabilitat del sòl urbanitzable proposat en el model territorial del PG de 2008 incorporant els objectius 23 (en relació amb l'ocupació racional i sostenible del sòl) i 24 (previsió de sòl per a activitats econòmiques) de l'ETCV i les principals afeccions sectorials com el PATRICOVA i PAT de l'horta , així com les infraestructures energètiques i de transport. Per a adaptar-se als creixements màxims previstos per l'ETCV per a activitats econòmiques, aquesta alternativa proposa una redelimitació dels sòls urbanitzables industrials al sud de l'A-3 (sector SUZI-1 de l'alternativa 1) i la disminució del sòl urbanitzable terciari (l'anterior SUZ-T1 de l'alternativa 1, situat al sud de l'A-3, redueix la seua dimensió i es redelimita en tres sectors urbanitzables terciaris ST-1, ST-2 i ST-3; a més, es proposa la reclassificació d'un sector urbà industrial a urbanitzable terciari, el ST-4, al nord de la CV-408, en la glorieta de l'enllaç amb l'A-3, Pk 349).  
  
- L'alternativa 3, amb exposició pública el maig de 2019, parteix de l'anterior alternativa 2 i considera les afeccions sobre el model territorial, fonamentalment pel PATRICOVA i el PAT de l'horta. A conseqüència d'això, l'alternativa 3 elimina els sectors terciaris (ST-1, ST-2 i ST-3) previstos al sud de l'autovia A-3; respecte al ST-4 ho reclassifica a sòl urbà industrial; elimina també els industrials contemplats al nord (SI-2) de l'A-3 i es redelimiten i disminueixen els previstos al sud (SI-1) d'aquesta infraestructura, a l'oest del terme municipal.  
  
- L'alternativa 3.1 deriva de l'alternativa 3 en incorporar les modificacions que es proposen per a donar resposta a les consideracions realitzades pels informes rebuts en la Comissió Informativa d'Urbanisme de 29/01/2020. La denominada alternativa 3.1 juny 2020 és la que es presenta finalment per a obtindre l'emissió de la declaració ambiental i territorial estratègica.  
B.4.6. Infraestructura verda  
L'art 19 bis de la Llei d'ordenació del territori i protecció del paisatge (afegit per la Llei 12/2009 de 23 de desembre) va introduir en la normativa urbanística el concepte de la infraestructura verda i en el Decret 1/2011 de l'ETCV van ser concretats els seus elements. Els art. 4 i 5 de la LOTUP són els que en la legislació vigent defineix el seu concepte, les funcions i els espais que la integren.   
En la memòria justificativa es descriuen els seus elements i s'aporta el corresponent pla d'ordenació ORD\_01 infraestructura verda. S'han inclòs el parc natural del riu Túria, els terrenys forestals, espais d'elevat valor cultural com la cisterna àrab, el tram històric de la séquia de Mislata, l'assut de Rascanya i l'assut de Favara, zones amb el risc d'inundabilitat, la zona de l'horta de València mereixedora de protecció, els principals llits i les vies pecuàries.   
B.4.7. Proposta d'ordenació estructural del pla  
Atesa l'última documentació aportada per l'Ajuntament de Quart de Poblet, rebuda en data 20 de maig de 2020, es mostra, a continuació, la comparativa entre les superfícies ordenades en el planejament vigent i l'alternativa triada per al PGE, tant en la seua versió exposada al públic el maig de 2019 (CSM 9892, alternativa 3) com en la proposta (PGE juny 2020, alternativa 3.1) resultant, després de la Comissió Informativa d'Urbanisme (29 de gener de 2020).   
  
  
  
La proposta del PGE maig 2020 (alternativa 3.1) es concreta gràficament en la següent ordenació:  
Imatge núm. 3: proposta de PGE juny 2020 Quart de Poblet. Classificació de sòls. Font: elaboració pròpia.  
  
  
Es resumeix, a continuació, l'ordenació estructural proposada per l'alternativa 3.1 (juny de 2020):  
- Sòl urbà del PGE maig 2020:  
Engloba aquells terrenys que han adquirit un cert grau de consolidació per la urbanització, els terrenys consolidats per l'edificació en la forma i amb les característiques que estableix la legislació urbanística i els terrenys que en execució del planejament hagen sigut urbanitzats d'acord amb aquest.   
En relació amb la zona industrial, s'adopta un plantejament que implica el reconeixement com a sòls urbans de terrenys amb deficiències en el seu grau d'urbanització o de serveis que compten amb un elevat grau de consolidació per l'edificació i ja estan classificats com a sòl urbà en el planejament vigent. Com a excepció a aquesta política general de tractament d'aquesta classe de sòl, queda la previsió de tres nous sectors delimitats en sòl urbà. Es tracta del SR-1 Elcano (confrontant amb Manises), que engloba els terrenys de sòl urbà industrial que la factoria amb el mateix nom ocupava, inclosa la part en terme municipal de Manises i que, ara, es proposa requalificar com a urbà residencial (que se zonifica com ZUR-RE/M); el SR-2 Parc Sant Onofre (que se zonifica com ZUR-RE/A) i SR-3 Blasco Ibáñez (que se zonifica com a ZUR-RE/A) que proposen una actuació de reforma interior en terrenys del centre urbà com a sòls residencials.   
  
El PGE deriva en el futur Pla d'ordenació detallada possibilitar el desenvolupament urbanístic dels sòls urbans amb manques a la urbanització o amb serveis deficients preferentment mitjançant actuacions integrades.   
La modificació en la superfície de sòl urbà és a causa, fonamentalment, de:  
 La incorporació com a sòl urbà d'actuacions que en el planejament vigent eren sòl urbanitzable o no urbanitzable. Es tracta exclusivament de sòls de dotacions públiques, que se situen al nord del nucli urbà de Quart de Poblet i al sud-est del terme municipal confrontant amb el sòl urbà de Xirivella. Aquests àmbits són:  
- Els equipaments de xarxa primària PEQ 2 ?Centre d'Interpretació de la Naturalesa- i el PVJ-3 ?Jardí del Túria?, ja executats, que se situen al nord del nucli urbà de Quart de Poblet, en el límit amb el riu Túria. Aquests àmbits passen de sòl urbanitzable a sòl urbà residencial d'alta densitat.  
- El Parc del Che, jardí integrant de la xarxa primària de dotacions, ja executat i limítrof al sòl urbà de Xirivella. Aquest àmbit passa d'SNU comú a sòl urbà.  
- L'àmbit entre la CV-408, el camí de l'ermita de Sant Onofre, la séquia el Dimarts i la glorieta sud en l'enllaç del Pk 349 de l'A-3. Aquest àmbit passa d'SNU a sòl urbà industrial.  
- Glorietes i part viàries de l'enllaç de connexió del nucli urbà amb la zona industrial, abans del punt quilomètric 0 de la V-11, que passen d'SNU protecció de carreteres a urbà residencial.  
- Dos àmbits en la zona del barri Sant Jeroni, al terme de Quart de Poblet, que passa d'urbanitzable dotació de xarxa primària esportiva i urbanitzable industrial a urbà residencial de mitja densitat.  
- La zona del cementeri parroquial i polígon industrial Nou d'Octubre que passa d'urbanitzable a urbà residencial d'alta densitat.  
  
 L'eliminació dels següents àmbits:  
- Zona de protecció d'infraestructures de l'aeroport, passa de sòl urbà a sòl no urbanitzable protecció d'infraestructures aeroport.  
  
- Àmbit de carreteres de l'enllaç situat entorn del Pk 348 de l'A-3, al sud del carrer de la Música. Aquest àmbit passa de sòl urbà a sòl no urbanitzable, protecció d'infraestructures de comunicacions.  
- Àmbit del cementeri municipal que passa de sòl urbà dotacions xarxa primària infraestructures serveis urbans a sòl no urbanitzable comú, instal·lacions d'interés general.  
- Sòl urbanitzable del PGE juny 2020:  
Tenint en consideració l'anteriorment indicat en relació amb els canvis de sòls urbanitzables del planejament vigent a sòls urbans, la proposta de PGE maig 2020 contempla:  
 Sòl urbanitzable del planejament vigent:  
- El sòl urbanitzable residencial del planejament vigent que es correspon amb el sector R-4 ?Molí de l'Animeta?, amb una superfície de 26,35 ha.  
- El sòl urbanitzable industrial del planejament vigent ordenat i a gestionar pel terme confrontant d'Aldaia. Aproximadament, aquests àmbits tenen una superfície de 8,98 ha.  
 Sòl urbanitzable de nova creació:  
- La proposta de PGE maig 2020, incorpora la creació de dos nous sectors urbanitzables d'ús industrial: el sector SI-1 ?els Hornillos 1- i el sector SI-2 ?els Hornillos 2?. Tots dos sectors confrontants entre si, tenen una superfície d'unes 41,42 ha, i queden delimitats en el seu límit nord per la línia de ferrocarril València-Conca-Madrid i, pel sud, per l'àmbit ocupat per la planta de tractament de residus sòlids (FERVASA).  
  
En la ubicació d'aquests dos sectors industrials s'aplica prioritàriament el criteri de no quedar afectats per la zona inundable de probabilitat baixa o excepcional (període de retorn de 500 anys) i per la zona de flux preferent dels llits de la rambla del Poio i el barranc del Gallego.  
  
- En les fitxes de gestió, es recull la següent informació:  
 SI-1 ?els Hornillos 1?. Superfície total 496.409,26 m². Tot el sector constitueix una única unitat d'execució i, tal com recull, la descripció gràfica, aquesta superfície comprén també sòl en el terme municipal d'Aldaia (actualment SNU) amb el propòsit de ser urbanitzable industrial (amb una superfície aproximada de 127.130 m²) que es troba parcialment ocupat per l'empresa Naturex. Spain. Es dedueix que el SI-1 té una superfície de 369.279 m² al terme de Quart de Poblet.  
  
 SI-2 ?els Hornillos 2?. Superfície total 44.963,77 m².  
- Sòl no urbanitzable del PGE juny 2020:  
El Pla general estructural de Quart de Poblet qualifica el sòl no urbanitzable en comú i protegit distingint en cadascun d'aquests les següents zonificacions del sòl rural:  
 Sòl no urbanitzable comú (SNUC). Superfície: 832,85 ha. S'estableixen dues zonificacions:  
- ZRC-AG1 Zona rural comuna agropecuària 1. Superfície: 796,62 ha. Recull dues extenses àrees destinades a ús fonamentalment agrícola, situades en la meitat oest del terme, una al nord de l'A-3 i una altra, al sud de la línia de ferrocarril València-Conca-Madrid. S'estableix com a ús dominant l'explotació agrícola.  
- ZRC-AG2 Zona rural comuna agropecuària 2. Superfície: 37,60 ha. Es correspon amb els terrenys no inclosos en zones rurals comunes destinades a allotjar equipaments o instal·lacions d'interés general que necessiten ser situades fora de les àrees urbanitzades, com ara el cementeri municipal, Ecoparc, planta de tractament de residus (FERVASA), centre esportiu i residència Militar ?Rey Juan Carlos I- i un àmbit rural davant de l'Hospital Militar. S'estableixen com a usos dominants: l'explotació agrícola i ramadera; l'aprofitament cinegètic i els permesos per la legislació sectorial i els de l'article 197 de la LOTUP.  
  
 En totes dues zonificacions (ZRC-AG1 i ZRC-AG2) les normes urbanístiques estableixen el mateix règim general d'usos i activitats autoritzables (títol 2, capítol 4 de les normes urbanístiques) que comprenen tots els usos i aprofitaments que l'article 197 de la LOTUP preveu per al sòl no urbanitzable, si bé, en la documentació aportada el 20/05/2020, es proposa la modificació de l'article 4.1.3 Afecció per inundabilitat en el qual s'estableixen les limitacions d'usos i activitats en sòl no urbanitzable afectat per perillositat d'inundació (atés l'article 18 de la Normativa PATRICOVA).  
El règim general d'usos i activitats en SNU comuna (zonificacions ZRC-AG1 i ZRC-AG2), estableix:  
- Habitatges familiars aïllats i habitatge rural vinculat a explotació agrícola. Edificis annexos (garatge, paellers, etc.), instal·lacions de reg (casetes i fornícules), basses de reg (capacitat inferior a 500 m³), hivernacles desmuntables, casetes de ferramentes (20 m²).  
- Construccions i instal·lacions al servei d'una activitat primària agrícola, ramadera, cinegètica o forestal.  
- Actuacions subjectes a declaració d'interés comunitari (DIC):  
- Explotació de pedreres, extracció d'àrids i de terres o recursos geològics, miners o hidrològics, i generació d'energia renovable.  
  
- Activitats industrials i productives.  
- Establiments de restauració, hotelers i assimilats.  
- Edificis destinats a centres recreatius, esportius i d'oci.  
- Campaments de turisme i instal·lacions similars.  
- Edificis destinats activitats culturals i docents, assistencials, religioses i benèfiques, centres sanitaris i científics, serveis funeraris i cementeris.  
- Obres i instal·lacions pròpies de les xarxes de subministrament i comunicacions.  
- Plantes per al tractament, valorització, depòsit i eliminació de residus.  
- Estacions de subministrament de carburant i àrees de servei de les carreteres no previstes en el planejament o l'ordenació sectorial.  
- Estacionament de maquinària i vehicles pesants, així com emmagatzematge de vehicles  
 Sòl no urbanitzable protegit (SNUP). Superfície: 551,42 ha. S'estableixen les següents zonificacions:  
- ZRP-AG Protegit agrícola. Superfície: 76,58 ha. Inclou els terrenys indicats pel Decret 219/2018, de 30 de novembre, del Consell, pel qual s'aprova el Pla d'acció territorial d'ordenació i dinamització de l'horta de València (PATODHV), que els zonifica com a horta de protecció especial grau 2 (H2) i no afectats per l'àmbit del Pla d'ordenació de recursos naturals (PORN) del Túria Es localitzen en dues àrees: una, al sud del nucli urbà de Quart de Poblet (al sud de l'A-3); l'altra, al nord-est del nucli urbà (àmbit entre el llit del riu Túria i el nou llit del Túria).  
  
Segons l'article 3.4.7 Zona rural protegida agrícola (ZRP-AG) de les normes urbanístiques (NNUU), els usos i activitats permesos són els regulats en el títol IV de la Normativa del PATODHV i, en tot allò que no s'incompatible amb l'anterior, els permesos en l'article 197 de la LOTUP.  
L'article 4.1.11 Règim d'usos en àrees zonificades pel PATODHV afig que ?el règim d'usos no serà aplicable en el cas de les zones rurals protegides quan el règim d'aquestes supose una protecció major que el del PATODHV, siga incompatible amb la legislació sectorial o instrument aprovat al qual s'até la protecció de cada zona, és a dir manifestament incompatible amb aquesta?.  
- ZRP-RI Protecció per riscos d'inundació. Superfície: 22,69 ha. Inclou els terrenys corresponents a llits naturals o artificials. En concret, s'inclou el llit del barranc del Gallego i la rambla del Poio. No obstant això, en les normes urbanístiques s'indica que qualsevol altre terreny sobre el qual existisca un llit, permanent o no, o risc d'inundació segons la delimitació del PATRICOVA o el Sistema de Cartografia Nacional de Zones Inundables, i que no estiga expressament inclòs en aquesta zona queda subjecte al contemplat en la seua normativa sectorial vigent i en les normes urbanístiques en els apartats referits a les afeccions per inundabilitat i tractament del domini públic hidràulic.  
  
- ZRP-NA-PE Protecció natural, protecció ecològica. Amb una superfície global de 81,81 ha. Comprén els terrenys inclosos en l'àmbit del Pla d'ordenació dels recursos naturals (PORN) del Túria als quals s'aplicarà la normativa de l'esmentat PORN del Túria.  
  
Aquests terrenys es localitzen al nord del terme, al voltant del llit del riu Túria. Al seu torn, s'estableixen tres zonificacions en funció de la zonificació del PORN del Túria:  
- ZRP-NA-PE 1. Superfície: 40,88 ha. Inclou els terrenys afectats per l'àrea de protecció del PORN del Túria.  
- ZRP-NA-PE 2. Superfície: 32,60 ha. Inclou els terrenys afectats per l'àrea d'influència 1 del PORN del Túria.  
- ZRP-NA-PE 3. Superfície: 8,33 ha. Inclou els terrenys afectats per l'àrea d'influència 2 del PORN del Túria.  
- ZRP-AF Protecció per afeccions d'infraestructures. Superfície global: 370,34 ha. Inclou els sòls que serveixen de suport a la xarxa de comunicacions en el terme municipal. S'estableixen tres zonificacions:  
- ZRP-AF1 Protecció per afeccions d'infraestructures 1. Superfície: 210,08 ha. Comprén els sòls afectats per carreteres, camins, línia de ferrocarril València-Conca-Madrid, línia d'AVE, bifurcació Torrejón Velasco-València Joaquim Sorolla, metro de València (traçat parcial de les línies 3, 5 i 9), canal Xúquer-Túria (traçat a cel obert al costat del terme d'Aldaia).  
- ZRP-AF2 Protecció per afeccions d'infraestructures 2 (aeroport). Superfície: 154,64 ha. Inclou els terrenys del Sistema General Aeroportuari de l'Aeroport de València, i el seu règim queda subjecte a l'indicat en Pla director de l'aeroport, aprovat per l'Ordre FOM/3417/2010, de 29 de novembre (BOE núm. 2, de 3 de gener de 2011), defineix l'aeroport de València i la seua zona de servei (Sistema General Aeroportuari, SGA) i altra normativa sectorial.  
- ZRP-AF3 Protecció per afeccions d'infraestructures 3 (vies pecuàries) Superfície: 5,62. Inclou els terrenys dels traçats de les vies pecuàries existents en el terme sobre sòls classificats com no urbanitzables.  
  
B.4.8. Potencial residencial del Pla general estructural  
L'increment de capacitat poblacional previst per a l'horitzó del Pla general estructural s'estima en 7.957 habitants. El nombre estimat de nous habitatges s'estableix en 3.362 unitats. Això implica una ràtio de 2,37 hab./habitatge (advertim que, en la memòria justificativa, hi ha discrepància entre el potencial de població: en text s'indica que és de 7.957 habitants mentre que en la taula s'indiquen 7.061 habitants, obtinguts amb una ràtio de 2,1 hab./habitatge).   
La població actual de Quart de Poblet és de 24.760 habitants (ACQ 2414). Així doncs, amb el desenvolupament total de la proposta de Pla general estructural, el sostre poblacional aconseguiria els 32.717 habitants (o 33.164 habitants, si s'aplica la ràtio de 2,5 hab./habitatge).  
  
C) Avaluació del resultat de les consultes realitzades i com s'han pres en consideració  
100.1) 1a. Informació publica i consultes a les administracions públiques realitzada per l'òrgan promotor l'agost de 2017  
En el Ple de l'Ajuntament de Quart de Poblet, celebrat en data 31 de juliol de 2017, s'adopta l'acord de sotmetre a informació pública la versió preliminar del Pla general, l'EATE, l'estudi de paisatge, el catàleg de proteccions i altra documentació complementària.   
La informació pública es realitza mitjançant anunci en el Diari Oficial de la Generalitat Valenciana DOGV núm. 8105, de data 14 d'agost de 2017. El termini comença a comptar a partir de l'endemà al de la publicació de l'anunci en el DOGV i conclou el 31 d'octubre de 2017.   
  
Durant el termini d'exposició al públic es van presentar 40 al·legacions de les quals 6 van ser estimades parcialment i 34 desestimades.   
En general, les al·legacions es refereixen, en la seua majoria, a aspectes urbanístics. No obstant això, 26 d'aquestes presenten caràcter ambiental encara que la seua motivació no siga es dega a interessos ambientals:  
- 2 al·legacions fan referència al sanejament dels polígons industrials. La proposta de resolució de l'al·legació indica que la xarxa de sanejament dels polígons industrials està prevista en el Pla director de sanejament integral de la zona industrial a l'oest del barranc de la Saleta. Aquest pla implica efectes sobre la gestió del sòl urbà al qual afecta, la qual cosa serà matèria del pla d'ordenació detallat.  
  
- 22 al·legacions fan referència al manteniment dels sectors urbanitzables terciaris al sud de l'A-3. La proposta de resolució les desestima per raó de les condicions de protecció de l'horta segons el Pla d'acció territorial d'ordenació i desenvolupament de l'horta de València (d'ara en avant PATODHV), afeccions d'inundabilitat derivades del Pla d'acció territorial sobre el risc d'inundació en la Comunitat Valenciana (d'ara en avant PATRICOVA) i el compliment dels creixements màxims establits en l'estratègia territorial de la Comunitat Valenciana (d'ara en avant ETCV) del nou sòl destinat a les activitats econòmiques del municipi, es redueixen les zones de nous desenvolupaments proposades en la versió preliminar del NZM 7733. Per tant, s'eliminen els sectors ST-1, ST-2 i ST-3. El ST-4 es classificarà com a sòl urbà industrial, per trobar-se en el límit urbà de la zona urbanitzada industrial.  
  
- 1 al·legació fa referència a la protecció del sector SR-4 Molí d'Animeta proposant que es classifique com a sòl no urbanitzable. La proposta de resolució informa de la tramitació urbanística per a l'aprovació del sector, la seua programació i gestió, tenint en compte, també, el que referent al sector es recull en el PATODHV.  
- 1 al·legació que es refereix a diversos aspectes que afecten els espais d'horta, o a la relació entre nuclis urbanitzats. S'estima parcialment l'al·legació.  
L'Ajuntament durant la fase d'informació pública va sol·licitar consultes a 8 municipis confrontants, a 40 departaments i entitats de les diferents administracions, i a les empreses subministradores. D'aquestes es va rebre resposta dels següents departaments:  
  
100.2) 2a Informació pública i consultes a les administracions públiques realitzada per l'òrgan promotor el maig de 2017  
En el Ple de l'Ajuntament de Quart de Poblet, en sessió extraordinària, celebrat en data 17 d'abril de 2019, s'adopta l'acord de sotmetre a informació pública la proposta de modificació de la versió preliminar del Pla general, l'EATE, l'estudi de paisatge, el catàleg de proteccions i altra documentació complementària, atés que, a conseqüència de primer procés de participació pública i consultes, s'havien introduït canvis substancials en la versió preliminar amb exposició pública l'agost de 2017.  
El model territorial modificat presenta, fonamentalment, les següents variacions respecte a l'anterior:  
- Es manté el desenvolupament urbanístic residencial en el sector Molí d'Animeta.  
- Es modifiquen els nous desenvolupaments industrials previstos: s'elimina el sector SI-2 al nord de l'A-3 i es redueix el sector SI-1 per l'afecció d'inundabilitat. L'anterior sector SI-1, al sud de l'A-3, queda dividit en el model ara exposat al públic, en dos sectors SI-1 els Hornillos 1 i SI-2 els Hornillos 2.  
- S'eliminen les zones de nous desenvolupaments terciaris ST-1, ST-2 i ST-3, fonamentalment, per l'afecció al Pla d'acció territorial d'ordenació i dinamització de l'horta de València i per adaptar-se al compliment dels creixements màxims de l'ETCV. L'anterior sector terciari ST-4 es transforma directament en sòl urbà industrial per trobar-se en el límit urbà d'aquesta zona i en una situació urbanística pràcticament consolidada.  
Aquesta segona informació pública es realitza mitjançant anunci en el Diari Oficial de la Generalitat Valenciana, DOGV núm. 8546, de data 13 de maig de 2019, per un termini de 20 dies.   
Durant el termini d'exposició al públic es van presentar 11 al·legacions que van ser desestimades. Les al·legacions són sobre el tractament dels terrenys dels quals són propietaris, sense entrar en observacions de caràcter ambiental. Com en el procés anterior, algunes al·legacions tenen implicació de caràcter ambiental per referir-se a la zona d'horta protegida (sectors terciaris al sud de l'A-3), el manteniment del sector urbanitzable industrial de la versió preliminar SI-2 maset les Fites.   
  
L'Ajuntament, simultàniament a aquesta segona informació pública, va sol·licitar consultes a 8 municipis confrontants, a 42 departaments i entitats de les diferents administracions, i a les empreses subministradores. D'aquestes es va rebre resposta dels següents departaments:  
  
  
  
  
100.3) Informes sol·licitats pel promotor. Sol·licitud de la Comissió Informativa d'Urbanisme. Resultat de la Comissió informativa d'Urbanisme de 29 gener de 2020  
En data 17 de setembre de 2019, el Servei d'Avaluació Ambiental Estratègica insta l'Ajuntament a completar la documentació administrativa i se li comuniquen aquells informes d'administracions afectades que, després de la informació publica i consultes de la proposta final del pla, iniciada el 13 de maig de 2019, no han sigut emesos o no són definitius en les seues determinacions, indicant aquelles administracions públiques sense el pronunciament de les quals no serà possible l'emissió de la DATE, i s'estableix un termini de tres mesos per a reiterar el seu informe o, si és el cas, sol·licitar a la Direcció General d'Urbanisme la convocatòria de la Comissió Informativa de Coordinació que contempla l'article 53.4 de la LOTUP.   
Sobre la base de l'anterior, i considerant la documentació aprovada pel Ple de l'Ajuntament de Quart de Poblet en la sessió de 16 de juliol de 2019, van ser formulades noves consultes pel promotor a diversos organismes amb la finalitat d'obtindre els preceptius informes favorables imprescindibles per a formular la DATA. En vista que no tots aquests informes van ser obtinguts en els terminis establits, l'Ajuntament va sol·licitar al Servei Territorial d'Urbanisme de la Generalitat Valenciana la convocatòria d'una comissió Informativa, segons indica l'article 53.4 de la LOTUP, que va tindre lloc el dia 29 de gener de 2020.   
En data 7 de febrer de 2020, el secretari de la Comissió Informativa d'Urbanisme de València comunica a l'Ajuntament de Quart de Poblet el resultat del tràmit efectuat, adjuntant-hi una taula resum i còpia dels informes emesos, que s'indiquen a continuació:  
  
RESULTAT COMISSIÓ INFORMATIVA D'URBANISME   
DE 29/01/2020  
Organisme Data informe Tipus informe Sentit  
Cons. Agricultura, DR, EC i ET  
Servei Territorial Medi Ambient - Contaminació Acústica ----- No emés Favorable  
Cons. Agricultura, DR, EC i ET  
Servei Territorial Medi Ambient  
Secció de Vies Pecuàries 28/01/20 Escrit Favorable  
Cons. Agricultura, DR, EC i ET  
Servei Territorial Medi Ambient  
Secció Forestal 28/01/20 Escrit Favorable  
Cons. Política Territorial, OP i Mobilitat  
DG Política Territorial i Paisatge  
Servei d'Infraestructura Verda i Paisatge 24/01/20 Escrit Desfavorable  
Cons. Política Territorial, OP i Mobilitat  
DG Política Territorial i Paisatge  
Servei d'Ordenació del Territori (Inundabilitat) 29/01/20 Verbal Desfavorable  
Cons. Política Territorial, OP i Mobilitat  
DG OP, Transport i Mobilitat Sostenible  
Servei de Planificació 21/01/20 Escrit Desfavorable  
Cons. Educació, Cultura i Esport  
Direcció Territorial de Cultura i Patrimoni 30/01/20 Escrit Desfavorable  
Confederació Hidrogràfica del Xúquer 17/12/19 Escrit Favorable  
Aena  
Direcció de Planificació i Medi Ambient 31/05/19 Escrit Favorable  
Adif  
Direcció General de Patrimoni i Urbanisme 27/01/20 Escrit Favorable  
  
  
Es recullen, a continuació, les consideracions més rellevants realitzades pels informes esmentats anteriorment, indicant, conforme a la documentació complementària aportada per l'Ajuntament de Quart de Poblet en data 20 de maig de 2020 i 26 de juny de 2020, les propostes de modificació incorporades a l'alternativa 3.1 juny 2020 del PGE objecte de DATE:  
 Servei Territorial Medi Ambient (28/01/2020) Secció Forestal (i vies pecuàries). Informes favorables.  
En relació amb l'afecció forestal, es comprova que la cartografia que s'ha utilitzat és veraç i coincideix amb l'última versió disponible del PATFOR. No afecta forest d'utilitat pública.  
En relació amb les vies pecuàries, es constata que s'han tingut en compte les observacions realitzades en l'informe anterior de data 16 d'abril de 2018. Així, es recullen i representen gràficament correctament els traçats de les vies pecuàries amb les amplàries legals. Es recull correctament tota la legislació aplicable i es completen les normes urbanístiques per a recollir el règim urbanístic de la nova zona d'ordenació estructural ZRP-AF3 Vies pecuàries.  
 Servei d'Infraestructura Verda i Paisatge (24/01/2020). Informe desfavorable.  
S'informa de les determinacions en matèria d'infraestructura verda i paisatge que s'han d'incorporar al PGE:  
1. Unitats de paisatge: s'ha modificat el plànol d'unitats de paisatge. No obstant això, en relació amb la unitat de paisatge proposada Àrea de cultiu horta H2 (UP2) haurà de revisar-se la delimitació perquè no queda justificat que es definisca en la mateixa unitat de paisatge l'àmbit de l'horta comprés entre l'A-3 i el nucli urbà de Xirivella (inclòs en àmbit del PATODHV com a horta de protecció especial grau 2) i la resta dels àmbits inclosos en aquesta unitat UP2.  
Completar l'estudi de paisatge per a justificar la valoració de les unitats de paisatge i afegir-hi les fitxes de les noves unitats de paisatge.  
  
Incorporació: es defineix una nova unitat de paisatge UP03.4, Horta de protecció H2, que inclou únicament la bossa d'horta compresa entre l'A-3 i els nuclis urbans d'Aldaia i Xirivella. S'amplia el grau de definició i justificació de la valoració paisatgística d'acord amb l'annex I de la LOTUP i es modifica el pla d'infraestructura verda. Es comprova que la zonificació del sòl no urbanitzable és coherent amb els criteris adoptats amb la delimitació de les unitats de paisatge.  
  
2. Infraestructura verda. Reflectir en un plànol de la infraestructura verda les zones d'afecció paisatgística a l'entorn dels elements lineals que la conformen. Tindre en compte la conca visual de l'A-3.  
En sòl urbà, completar i ampliar la definició dels vectors de connexió de la infraestructura verda identificats en el PATODHV. Aquests connectors pertanyeran a l'ordenació estructural del PGE.  
S'inclouran en la infraestructura verda les unitats i recursos de valor paisatgístic alt o molt alt.  
Incloure en les fitxes de zones i en la regulació d'usos de les normes urbanístiques una referència als articles de la normativa de la infraestructura verda que hi siguen aplicables.  
Incorporació: Es modifica l'article 3.2.10, Regulació de nous usos en la zona d'influència de la infraestructura verda, de les normes urbanístiques del PGE.  
S'incorpora al pla d'ordenació del PGE d'infraestructura verda la delimitació de les zones d'afecció visual i paisatgística. En aquest pla es defineixen els connectors d'infraestructura verda derivats dels vectors de connexió identificats en el PATODHV.  
S'incorporen a la infraestructura verda les unitats de paisatge i recursos paisatgístics de valor alt o molt alt, complets.  
S'incorporen a les fitxes de zona del PGE referències a la normativa d'infraestructura verda   
3. Catalogació dels paisatges de major valor. No s'ha proposat la catalogació de cap element pels seus valors paisatgístics. Es podrà admetre que es completen les fitxes corresponents de les seccions de patrimoni natural i cultural mitjançant l'addició d'un apartat relatiu als valors paisatgístics a protegir dels diferents elements.  
  
Incorporació: s'especifiquen en l'estudi de paisatge els espais a incloure en el catàleg quant a protecció paisatgística i s'inclouen com a elements en la secció de paisatge del Catàleg de proteccions. S'afegirà a les fitxes de protecció d'aquests elements un apartat específic que incloga les determinacions afegides de la secció de patrimoni paisatgístic.  
  
4. Programes de paisatge. Els programes de paisatge inclosos en l'estudi de paisatge es completaran amb el contingut de l'annex III de la LOTUP, mitjançant l'aportació, si és el cas, d'una fitxa individualitzada per a cadascun d'aquests.  
Incorporació: es completa la documentació de l'estudi de paisatge incorporant una fitxa particularitzada per a cada programa de paisatge. Així mateix, s'afig una referència a aquests en les fitxes de zona del PGE afectades.  
5. Ordenació del paisatge i normes d'integració paisatgística. Es realitzen consideracions per a la seua incorporació a la normativa del pla:  
1. Completar la normativa d'integració paisatgística de sòls urbans i urbanitzables, en concret, per a:  
- Sector urbà SR-1, Itzar-Elcano. Entre altres aspectes, necessitat de concretar en l'ordenació de l'àmbit el vector de connexió previst en el PATODHV.  
- Sector SR-4, Molí d'Animeta. Incloure en la fitxa de gestió la necessària modificació de les mesures d'integració paisatgística en cas d'introduir modificacions en l'ordenació detallada del sector.  
- Sector SI-1, els\*\*\*\* Hornillos 1. Incloure en la fitxa de gestió criteris estructurals d'integració paisatgística que garantisquen una adequada transició cap al recurs paisatgístic i element de la infraestructura verda del barranc de Gallego, així com per a preservar d'edificació una franja de cada extrem del sector amb la finalitat d'evitar la conurbació amb Loriguilla i Aldaia.  
- Sector SI-2, els Hornillos 2. En la fitxa de gestió, incloure criteris estructurals d'integració paisatgística per a ordenar l'impacte visual d'aquest des del ferrocarril i els accessos viaris des del polígon industrial València 2000.  
2. Respecte al sòl no urbanitzable. Revisar els usos proposats en cada zonificació atenent els criteris paisatgístics indicats.  
- En la zona ZRC-AG1. Entre altres consideracions, s'inclouran condicionants addicionals per a la implantació d'usos en els àmbits pertanyents a la infraestructura verda que permeten mantindre'n l'estructura i funcionalitat i concretar els paràmetres en els quals es permetran aquests usos.  
- En la zona ZRP-AG s'hauran de revisar els usos permesos, ja que els usos permesos per l'article 197 de la LOTUP no resulten compatibles amb el PATODHV. S'afegirà que els paràmetres per a la implantació dels usos seran els inclosos en el PATODHV.  
- En la zona ZRP-NA-PE 2 s'afegiran com a usos compatibles els permesos en aquest àmbit del PATODHV.  
Integració: s'afigen en les fitxes de gestió dels sectors indicats els condicionants paisatgístics referits a tindre en compte en l'ordenació d'aquests.  
Consten en les normes urbanístiques del PGE els paràmetres de l'edificació i condicions d'implantació dels usos permesos i compatibles en les zones rurals.  
S'aclareix la definició d'usos en les fitxes de les zones ZRP-NA-PE 2, ZRP-AG i ZRC-AG 1:  
Per a la ZRC-AG1 s'indica que ?La tipologia, intensitats i condicions per a la implantació dels usos, així com les seues limitacions, seran les establides en els articles 196 i següents de la LOTUP.  
Per a la ZRP-NA-PE2 s'indica que ?Les condicions per a la implantació dels usos indicats en l'àrea de protecció integral són les establides pel PORN del Túria.  
Per a la ZRP-AG s'indiquen ?Els usos permesos regulats per la legislació sectorial?.  
S'aclareix la definició d'usos en les fitxes de les zones rurals respecte a la infraestructura verda, i s'especifica en el seu apartat de normativa aplicable la part referida a la infraestructura verda de les normes urbanístiques.  
  
 Servei d'Ordenació del Territori. Inundabilitat (29/01/2020). Informe desfavorable.  
Es posa de manifest que el Servei d'Ordenació del Territori ja va emetre un informe desfavorable, en matèria de risc d'inundació, respecte a l'estudi d'inundabilitat del PGE de Quart de Poblet, de data 15 d'octubre de 2018.  
Actualment, es troba en revisió la cartografia de perillositat d'inundació del Sistema Nacional de Cartografia de Zones Inundables. No s'ha presentat un nou estudi d'inundabilitat que corregisca les deficiències indicades en l'esmentat informe de 15 d'octubre de 2018. L'Ajuntament no ha avaluat, des del punt de vista del risc d'inundació, els canvis de classificació de sòl que comporta la nova proposta de PGE. Per totes les qüestions indicades, s'emet un informe desfavorable al PGE de Quart de Poblet, aprovat per l'Ajuntament en la sessió del 16 de juliol de 2019.  
  
Incorporació: la proposta de PGE de juliol de 2019 (alternativa 3) elimina els sectors de nou desenvolupament urbanitzable ST-1, ST-2 i ST-3, i redueix el sector SI-1; de tal manera que el sòl classificat com a urbanitzable pel PGE ja no ocupa terrenys amb el risc d'inundació segons la cartografia de l'SNCZI, i per això es considera innecessari aportar un nou estudi d'inundabilitat que justifique una afecció que ja no existeix. Així doncs, no es proposa l'alteració de la classificació dels sòls que l'SNCZI considera inundables.   
Aquest fet també suposa que no s'adopta com a estat final el resultant en el projecte de l'actuació estructural EVC19+ prevista en el PATRICOVA, que figura inclosa en les actuacions d'Adequació ambiental i drenatge de la conca del Poio, que vessa a l'Albufera, de la Direcció Tècnica de la Confederació Hidrogràfica del Xúquer, cosa que també era considerada una deficiència en l'informe d'octubre de 2018.  
  
S'indica, a més, que s'afigen a la documentació del PGE noves mesures per al tractament del risc d'inundació en el sòl urbà industrial de Quart de Poblet, basades principalment en la implantació de sistemes de drenatge sostenible. Encara que indiquen que es tracta d'actuacions que queden clarament emmarcades en l'àmbit de l'ordenació detallada, que no és objecte del PGE, sí que s'adopten des d'aquest les mesures estructurals encaminades a la seua posterior implementació.  
  
 Servei de Planificació (21/01/2020). Informe desfavorable.  
Informa en relació als quatre aspectes que va esmentar en el seu anterior informe de data 02.10.2018 a la versió preliminar del LVH 8694. En aqueix sentit, s'indica:  
1. No és necessari l'Estudi de trànsit motoritzat i transport de mercaderies del sector terciari ST-1 que afecta la carretera CV-403 per haver-se eliminat aquest sector.  
2. Es representa gràficament en el plànol ORD-03.2, Zones d'ordenació. Afeccions i servituds aeronàutiques, la zona de protecció de les carreteres encara que no està delimitada. En la documentació escrita únicament es fa referència a la Llei de carreteres estatal.  
3. En relació amb la infraestructura ferroviària VT-008 (línies 3, 5 i 9 de Metrovalencia), no es grafia en el plànol ORD-03.2 la zona de domini públic i de protecció de la línia de metro. En la documentació escrita tampoc es fa referència a les servituds generades per la infraestructura ferroviària.  
4. L'eliminació del sector ST-1 fa innecessari la inclusió de diversos aspectes en la fitxa de gestió.  
El Servei de Planificació realitza una consulta al Servei de Mobilitat Urbana de la Subdirecció General de Mobilitat que indica que el Pla de mobilitat urbana sostenible de Quart de Poblet, aprovat l'any 2017, no incorpora les especificacions corresponents a les variacions que el nou Pla general estructural en tramitació incorpora respecte a la situació existent actualment, i per això ha d'adaptar-se aquest pla de mobilitat al PGE.  
El Servei de Planificació informa desfavorablement sobre la proposta de PGE, de manera que s'han d'esmenar els punts 2n i 3r i adaptar el PMUS al PGE en tramitació, que ha de ser objecte d'un informe pel Servei de Mobilitat Urbana.  
Incorporació: s'han reflectit, delimitades en el Pla d'ordenació O.3.1, Zones d'ordenació, les línies de les diferents zones de limitació d'usos que recullen per als dos tipus d'infraestructures les seues respectives legislacions d'aplicació (estatal i autonòmica), i s'han incorporat referències a aquestes en la documentació escrita del PGE, amb especial esment en les normes urbanístiques pel seu caràcter vinculant.  
  
En relació al pla de mobilitat, l'Ajuntament de Quart de Poblet redacta el nou Pla de Mobilitat Urbana Sostenible 2020 (adaptació del PMUS 2017 a les determinacions del PGE) i el fa arribar al Servei de Mobilitat Urbana perquè hi emeta un informe i l'aprove. En el nou PMUS 2020 s'incorporen les consideracions realitzades pel Servei de Mobilitat Urbana en el seu informe desfavorable de data 14 de febrer de 2020 (s'aporta en la documentació complementària rebuda el 20/05/2020).  
 Direcció Territorial de Cultura i Patrimoni (30/01/20). Informe desfavorable.  
Emet un informe desfavorable per comprovar que no s'ha complit el que s'havia indicat en el seu anterior informe de data 19 de febrer de 2019 (en relació amb la versió preliminar del KAS 3742), i per aquest motiu es reitera el contingut d'aquesta.  
 Confederació Hidrogràfica del Xúquer (17/12/19). Informe favorable.  
S'indica que ja va emetre un informe favorable la CHX sobre la versió preliminar del NTN 9207, en el seu informe de data 16 de gener de 2019.  
Respecte a la nova proposta cal ressaltar:  
1. Afecció a llits  
El planejament previst inclou sòls de ple domini afectes al Canal Xúquer-Túria i a la solució sud per a la defensa de València contra les avingudes del riu Túria.  
Tots els llits estan adequadament classificats com a sòl no urbanitzable.  
El sector urbanitzable SUZ SI-2 se situa en zona de policia del barranc de Chiva o rambla del Poio, respectant la zona de servitud per a ús públic.  
2. Sanejament i depuració  
La documentació aportada indica que les aigües residuals generades en el municipi de Quart de Poblet es tractaran en l'EDAR Quart-Benàger, situada en el terme municipal de Xirivella.  
S'indica l'existència d'una EDAR de nova implantació al costat de la planta de residus sòlids de la partida dels Hornillos per a donar servei als sectors industrials SI-1 i SI-2.  
3. Aigua pluvials  
Es recorda que les noves urbanitzacions, polígons industrials i desenvolupaments urbanístics en general hauran d'introduir sistemes de drenatge sostenible.  
4. Afecció al règim de corrents.  
Conforme als resultats preliminars de la revisió del Sistema Nacional de Cartografia de Zones Inundables (2n cicle), només el nou desenvolupament urbanístic del sector urbanitzable industrial SUZ SI-2 se situa en zona de policia del barranc de Chiva o rambla del Poio i no es troba afectat per la seua zona de flux preferent, i per això s'estima que no existirà afecció al règim de corrents.  
El sector urbanitzable residencial SUZ SR-4, Molí d'Animeta, es trobaria fora de la zona inundable per a període de retorn de 500 anys.  
5. Disponibilitat de recursos hídrics.  
Es comprova que s'ha reduït en 76,45 ha la superfície de sòl urbanitzable respecte a la versió del pla anterior sobre la qual es va emetre un informe amb data 16 de gener de 2019, i per això s'estima que la demanda potencial d'aigua per al desenvolupament d'aquesta versió final del pla serà sensiblement inferior.  
S'estima que la demanda prevista per al proveïment del Pla general pot ser atesa amb els recursos hídrics disponibles des dels orígens que s'indiquen en l'informe.  
 Aena. Direcció de Planificació i Medi Ambient (31/05/19). Informe favorable.  
S'informa que s'han recollit correctament les observacions remeses per aquesta Direcció de Planificació i Medi Ambient a l'anterior tràmit de participació pública i consultes amb les administracions afectades i amb les persones interessades dut a terme l'any 2017.  
  
S'indica que el PGE hauria de recollir que s'està tramitant un nou Pla especial del sistema general aeroportuari de València, aprovat provisionalment per la Resolució de 4 d'octubre de 2018, de la directora general d'Ordenació del Territori, Urbanisme i Paisatge.  
Atés que el PGE de Quart de Poblet inclou dins del seu àmbit la zona de servei aeroportuària, així com espais subjectes a les servituds aeronàutiques de l'aeroport de València, haurà de comptar amb l'informe favorable del Ministeri de Foment.  
 Adif. Direcció General de Patrimoni i Urbanisme (27/01/20). Informe favorable.  
En relació amb l'afecció a la infraestructura ferroviària d'Adif (línia de xarxa convencional Utiel-València i línia d'AVE Madrid-València), es comprova que s'ha contemplat la normativa sectorial d'aplicació en les normes urbanístiques, ja que són correctes les afeccions i limitacions que allí s'especifiquen.  
100.4) Informes sol·licitats pel promotor i rebuts amb posterioritat a la Comissió Informativa d'Urbanisme de 29 gener de 2020  
Després de la realització de la Comissió Informativa d'Urbanisme de 29 de gener de 2020, l'Ajuntament prepara nova documentació amb la proposta de modificació de la documentació del PGE que atenga els requeriments dels informes desfavorables rebuts en la Comissió Informativa d'Urbanisme (29/01/2020).   
Aquesta proposta de modificació de la documentació del PGE és rebuda en el Servei d'Avaluació Ambiental Estratègica en data 20 de maig 2020 (alternativa 3.1 maig 2020). i, posteriorment, en data 8 de juliol de 2020 (alternativa 3.1 juny 2020).   
Així doncs, després de la realització de la Comissió Informativa d'Urbanisme de 29/01/2020, l'Ajuntament rep i fa arribar al Servei d'Avaluació Ambiental Estratègica els següents informes:  
1. Informe favorable condicionat del Servei de Planificació de data 03/06/2020.  
L'Ajuntament aporta documentació gràfica i escrita a fi d'esmenar els aspectes esmentats en l'anterior informe evacuat pel Servei de Planificació en data 21/01/2020.   
El Servei de Planificació indica que tant en la memòria que s'aporta com en el plànol d'ordenació s'han esmenat les observacions enumerades en el seu informe de 21/01/2020 i adverteix d'un error en la superposició del sòl industrial i la calçada del ramal de la CV-410 d'accés a l'A-3.  
Amb això, el Servei de Planificació emet un informe favorable condicionat al fet que en el document definitiu del PGE s'incorporen les correccions presentades i es corregisca, en els plànols d'ordenació, el límit del sòl urbà industrial amb la zona de domini públic del ramal de la carretera CV-410.  
  
2. Informe favorable del Servei de Mobilitat Urbana Sostenible de data 8/05/2020.  
En data 14/02/2020 el Servei de Mobilitat Urbana va emetre un informe en relació amb la proposta de PGE de juliol de 2019 (alternativa 3), en la qual s'aporta el Pla de mobilitat urbana sostenible (PMUS 2017) aprovat per l'Ajuntament de Quart de Poblet en data 26 de juny de 2018 i es concloïa amb la necessitat d'abordar una reformulació del PMUS 2017 per a constituir una pla de mobilitat municipal 2020 com a revisió i adaptació a les determinacions del pla urbanístic.  
  
L'Ajuntament aporta un nou Pla de mobilitat urbana sostenible 2020.  
En data 8/05/2020, el Servei de Mobilitat Urbana emet un informe en el qual estima que el nou document PMUS 2020 (adaptació del PMUS 2017 a les determinacions del PGE) té l'abast i contingut adequat conforme a les exigències de la Llei 6/2011, de mobilitat, i per aquest motiu s'emet un informe favorable.  
  
D) Anàlisi de la previsió dels impactes significatius per l'aplicació del pla   
S'analitza l'alternativa 3.1 juny 2020, que és la triada per l'Ajuntament i la que recull la proposta del Pla general estructural 2020 aportada en data 26 de juny de 2020, destacant les principals afeccions ambientals i sectorials a considerar en la proposta final del PGE.  
  
D.1. Magnitud superficial del sòl ordenat i compliment de l'Estratègia territorial de la Comunitat Valenciana (ETCV) urbà  
Tenint en consideració que es partia d'un planejament transitori (PG transitori de 2002), el procés de definició del model territorial fins a la proposta final del PGE de juny 2020 (alternativa 3.1) es va iniciar amb propostes més expansionistes com la del document del concert previ objecte de l'emissió en data 17/03/2010 del document de referència (assimilat al document d'abast), i ha progressat a través de les alternatives analitzades fins a trobar un encaix que compatibilitze les potencialitats de creixement del municipi, tant residencials com per a activitats econòmiques, amb els elements que componen la infraestructura verda del territori, incloent-hi el seu paisatge, i els criteris de creixement racional d'ocupació del sòl i altres afeccions i aspectes a considerar en l'ordenació.  
  
PLANEJAMENT/PROPOSTA Sòl urbà i sòl urbanitzable (%)  
Pla general transitori 2002 24,64 %  
Document Concert Previ 2004 34,58 %  
Planejament vigent - alternativa 0 25,91 %  
Alternativa 1 - USJ 4047 33,70 %  
Alternativa 2 - PGE agost 2017 34,72 %  
Alternativa 3 - PGE maig 2019 29,52 %  
Alternativa 3.1 - PGE maig 2020 29,31 %  
Alternativa 3.1 - PGE juny 2020 29,31 %  
  
  
Quant al compliment dels creixements màxims de sòls previstos per l'ETCV, es compta amb informe favorable de la Subdirecció General d'Ordenació del Territori i Paisatge de data 13 de juny de 2019.   
  
Respecte al model territorial proposat, cal fer les següents consideracions:  
- S'aposta per un model de creixement compacte tant per a l'ús residencial (urbà i urbanitzable) al costat del nucli tradicional, com per a l'ús industrial, adjacent al sòl urbà industrial existent.  
- La proposta de sòl per a activitats econòmiques evita la conurbació amb la zona industrial de Riba-roja de Túria, per l'oest del terme. Per l'est, el sòl industrial ja queda conurbat amb el terciari i industrial d'Aldaia (àmbit del Centre Bonaire).  
En particular, pel que fa al sector de nou desenvolupament industrial SI-1, els Hornillos 1, s'incorpora en la seua fitxa de gestió que ?L'ordenació detallada del sector distribuirà els espais lliures, de manera que eviten la formació d'un continu edificat amb la implantació prevista en el sector Pont dels Cavalls, previst a l'est de l'actuació en terrenys d'Aldaia?. Sobre aquest tema, es troba en tramitació l'avaluació ambiental del pla parcial amb homologació modificativa sector Pont dels Cavalls d'Aldaia, referència 35/3068-CDH, amb el document d'abast emés en data 26 de setembre de 2019.  
  
D.2. Risc d'inundació  
La proposta final del PGE juny 2020 de Quart de Poblet (alternativa 3.1) estableix la delimitació de les zones d'ordenació estructural atenent, d'una banda el que ja hi ha consolidat, fonamentalment en relació al sòl urbà residencial i a l'urbà industrial; les zones de nou desenvolupament aprovades (sector urbanitzable residencial SR-4, Molí d'Animeta) i considerant la revisió del Sistema Nacional de Cartografia de Zones Inundables (SNCZI) per a la delimitació de zones de nou desenvolupament industrial (sector SI-1 i SI-2).   
La revisió de l'SNCZI mostra que la zona inundable per a l'avinguda de període de retorn de 500 anys:  
 Elimina el risc d'inundabilitat en el sòl urbà residencial (tant en el nucli tradicional com en el barri del Crist) i en el sòl urbanitzable residencial (SR-4, Molí d'Animeta)   
 Manté aquest risc en:   
- El sòl urbà industrial, principalment l'àmbit delimitat, al nord, per la zona de servei aeroportuària i, al sud, pel marge esquerre de l'A-3 (entre PK 344 i Pk 346);   
- En menor mesura per a la ZRP-AF2, Protecció per afeccions d'infraestructures 2 (aeroport).  
- En la ZRC-AG1, Zona rural comuna agropecuària 1, tant en l'àmbit localitzat al nord de l'A-3, afectat pel risc d'inundació derivat del barranc de Pozalet, com, fonamentalment, en l'àmbit al sud de l'A-3, afectat pel risc d'inundació de la rambla del Poio i barranc del Gallego.  
  
Per tant, en matèria de risc d'inundació, s'estima adequada la delimitació de les zones d'ordenació estructural amb les següents consideracions respecte al règim d'usos i activitats:  
 En sòl urbà industrial: a més de la proposta que realitza l'Ajuntament per al tractament del risc d'inundació en el sòl urbà industrial de Quart de Poblet (mesures per a la implantació de sistemes de drenatge sostenible que col·laboren a mitigar els efectes del risc d'inundació), s'hauran de tindre en compte els condicionants que estableix l'article 20 de la normativa del PATRICOVA en sòl urbà.   
  
 En sòl urbanitzable residencial es considera que l'esmentada proposta ha d'estendre l'estudi hidrologicohidràulic a l'àmbit del sector SR-4, Molí d'Animeta, i incorporar mesures per a la implantació de sistemes de drenatge sostenible, tal com requereix el punt 7 de l'article 126 ter del Reial decret 849/1986, d'11 d'abril, pel qual s'aprova el Reglament del domini públic hidràulic per a les noves urbanitzacions, polígon industrials i desenvolupaments urbanístics en general.  
  
 En sòl urbanitzable industrial, tal com refereix l'informe de data 17 de desembre de 2019, de la Confederació Hidrogràfica del Xúquer, el sector SI-2 se situa en zona de policia (100 m) del barranc de Chiva o rambla del Poio, i per aquest motiu en aquesta zona d'afecció les actuacions recollides en l'article 9 del Reial decret 849/1986, i, en particular, en l'apartat 4 (l'execució de qualsevol obra o treball en la zona de policia de llits), requeriran autorització administrativa prèvia de l'organisme de conca. Aquest condicionant ha d'incorporar-se en la fitxa de gestió del sector SI-2.  
 En sòl no urbanitzable. En aquesta classe de sòl és on es troba la principal afecció per risc d'inundació.   
Així, segons la revisió de l'SNCZI, al nord de l'A-3 pot veure's la zona de flux preferent derivat del barranc de Pozalet i, al sud de l'A-3, la generada pels llits de la rambla del Poio i barranc de Gallego.   
  
El Reial decret 849/1986, pel qual s'aprova el Reglament del domini públic hidràulic, recull en l'article 9 que ?En aquestes zones o vies de flux preferent només podran ser autoritzades aquelles activitats no vulnerables enfront de les avingudes i que no suposen una reducció significativa de la capacitat de desguàs d'aquestes zones, en els termes previstos en els articles 9 bis, 9 ter i 9 quater.-. En concret, l'article 9 bis estableix les limitacions d'usos en la zona de flux preferent en sòl rural, entre els quals destaquem:  
- Instal·lacions que emmagatzemen, transformen, manipulen, generen o aboquen productes que pogueren resultar perjudicials per a la salut humana i l'entorn, entre altres estacions de subministrament de carburant, depuradores industrials, magatzems de residus, instal·lacions elèctriques de mitjana i alta tensió; centres esportius, parcs de bombers, centres penitenciaris, instal·lacions dels serveis de Protecció Civil.  
- Edificacions, obres de reparació o rehabilitació que suposen un increment de l'ocupació en planta o del volum d'edificacions existents, canvis d'ús que incrementen la vulnerabilitat de la seguretat de les persones o béns enfront de les avingudes, garatges subterranis, soterranis i qualsevol edificació sota rasant i instal·lacions permanents d'aparcaments de vehicles en superfície.  
- Acampades, zones destinades a l'allotjament en els càmpings i edificis d'usos vinculats.  
- Depuradores d'aigües residuals urbanes amb algunes excepcions.  
- Hivernacles, tancaments i closos que no siguen permeables, com ara els tancaments de mur de fàbrica estancs de qualsevol classe.  
- Granges i centres de cria que hagen d'estar inclosos en el Registre d'explotacions ramaderes.  
- Rebliments que modifiquen la rasant del terreny i suposen una reducció significativa de la capacitat de desguàs.  
- Apilaments de materials que puguen ser arrossegats o puguen degradar el domini públic hidràulic o emmagatzematge de residus de tota classe.  
- Excepcionalment es permet la construcció de xicotetes edificacions destinades a usos agrícoles amb una superfície màxima de 40 m².  
L'article 14 bis del Reial decret 849/1986 estableix les limitacions als usos en la zona inundable (terrenys afectats per l'avinguda amb període de retorn 500 anys), entre altres les següents:  
 Les noves edificacions, excepte quan no siga possible, i en aquest cas s'estableixen les condicions de disseny per a aquestes edificacions.  
 Acampades, zones destinades a l'allotjament en els càmpings i edificis d'usos vinculats, parcs de bombers, centres penitenciaris, depuradores, instal·lacions dels serveis de Protecció Civil, o similars.   
  
En la documentació complementària aportada el 20/05/2020 per l'Ajuntament de Quart de Poblet per a donar resposta als informes desfavorables rebuts en la Comissió Informativa d'Urbanisme de 29/01/2020 s'incorporen a les normes urbanístiques les següents modificacions.   
- Modificacions en l'article 3.4.8, Zona rural protegida - Protecció per riscos d'inundació (ZRP-RI). Referent a això, cal fer les següents consideracions:  
- Tal com la proposta defineix la ZRP-RI, aquesta zonificació només inclou el domini públic hidràulic (llits), no quedant-hi inclosa la zona de servitud i de policia.   
- L'article 3.4.8 estableix la regulació d'usos i activitats per a la ZRP-RI (zona de domini públic hidràulic). Així, entre altres, s'indica:  
  
- Es prohibeix tota edificació sobre terrenys en aquesta zona.  
- S'estableixen com a usos dominants l'explotació agrícola i ramadera.  
- S'estableixen com a usos permesos els permesos pel PATRICOVA i per la LOTUP en l'article 197 sempre que no resulten manifestament incompatibles amb el que s'indica en aquest article.  
Cal recordar que el domini públic hidràulic és un bé demanial de l'Estat i només s'hi permeten actuacions autoritzades per l'Organisme de Conca.  
- Per a les zones de servitud i policia de llits, així com per a aquelles zones amb el risc d'inundació segons la delimitació del PATRICOVA o el Sistema Nacional de Cartografia de Zones Inundables (SNCZI), es refereix a la normativa sectorial vigent. Ha d'aclarir-se què s'entén per zona inundable. Aquesta definició, així com la regulació d'usos en aquesta zona, està recollida en l'article 14 del Reial decret 849/1986, d'11 d'abril, pel qual s'aprova el Reglament del domini públic hidràulic.  
  
- Modificacions en l'article 4.1.3, Afecció per inundabilitat. En aquest article es recull la regulació d'usos en sòl no urbanitzable afectat per perillositat d'inundació que estableix l'article 18 de la Normativa del PATRICOVA,   
Aquesta regulació d'usos de l'article 4.1.3 de les normes urbanístiques ha de traslladar-se al règim general d'usos establit en el títol 2, capítol 4, Sòl no urbanitzable, i en el títol 3, capítol 4, Zones rurals de les normes urbanístiques, ja que s'aprecien clares discrepàncies amb els usos permesos en l'article 4.1.3.  
D.3. Aeroport de València, les seues zones de servei i servituds aeronàutica, acústica i radioelèctrica.  
L'informe d'Aena, operador aeroportuari, de data 31/05/19, rebut per la Comissió Informativa d'Urbanisme en la sessió de 29/01/2020; indica que, des de les competències d'aquest operador, s'han recollit les consideracions que es van realitzar l'agost de 2017 amb motiu de la primera informació pública i consultes a les administracions de la versió preliminar del FMK 1815. No obstant això, recorda la necessitat de comptar amb l'informe vinculant del Ministeri de Foment en relació amb les competències de l'Estat en matèria aeroportuària.   
Atenent el que recull l'informe de data 02/10/19, de la Direcció General d'Aviació Civil del Ministeri de Foment, cal indicar que, amb caràcter general, i sense perjudici del necessari informe vinculant de la Direcció General d'Aviació Civil previ a l'aprovació del PGE, s'observa que s'han recollit els condicionants i determinacions de l'esmentat informe referent a l'Àrea de Servei Aeroportuària, l'Àrea de Cautela, les servituds aeronàutiques acústiques i les servituds radioelèctriques.  
  
No obstant això, cal incidir en els següents aspectes recollits en l'informe de 02/10/19 de la Direcció General d'Aviació Civil:  
- En relació amb els sectors de sòl urbà SR-1, Elcano, SR-2, Parc Sant Onofre, i SR-3, Blasco Ibáñez, àmbits afectats per les servituds aeronàutiques acústiques de l'aeroport de València, el planejament haurà de modificar-se de manera que en aquests àmbits queden prohibits els usos residencials i dotacionals educatius i sanitaris, llevat que l'Ajuntament de Quart de Poblet presente per a aquests sectors, davant de l'esmentada Direcció General, l'acreditació dels següents aspectes:  
  
1. Aquests sòls estan classificats com a sòl urbà en el vigent planejament urbanístic municipal de Quart de Poblet.   
2. Els usos residencials i dotacionals educatius o sanitaris estan contemplats en el vigent planejament urbanístic municipal de Quart de Poblet per als àmbits esmentats.   
3. El Pla general estructural del municipi de Quart de Poblet (València) en tramitació no augmenta el nombre de persones afectades per a aquests usos respecte al vigent planejament urbanístic municipal de Quart de Poblet.   
Atenent el que s'ha indicat més amunt i, en particular, per al sector SR-1, Elcano, cal indicar que si l'Ajuntament de Quart de Poblet acredita el que ha sol·licitat la Direcció General d'Aviació Civil i aquesta emet un informe favorable sobre el PGE juny 2020 (alternativa 3.1), s'estima que aquest sector, tant per la seua ubicació com per la seua magnitud, respon als criteris de creixement racional de sòl; i no suposa afecció ambiental significativa negativa sempre que s'incorporaren les mesures per a aconseguir la qualitat acústica exigida en zona residencial. En aquest cas, i considerant que part de la superfície del sector SR-1 es localitza en el terme de Manises, el desenvolupament detallat del sector ha de preveure les zones verdes i espais oberts en la vora del sector que confronta amb el barranc del Salt de l'Aigua i en la part anterior que confronta amb l'hospital de Manises, de tal manera que s'aconseguisca una transició cap als espais esmentats.   
Si, per contra, el sector SR-1 respon a una requalificació de sòl urbà industrial a sòl urbà residencial i no aconsegueix l'informe favorable de la Direcció General d'Aviació Civil per quedar afectat, entre altres, per les servituds aeronàutiques acústiques, es considera que no podrà requalificar-se com a sòl residencial, si bé hi hauria la possibilitat d'altres usos per a activitats econòmiques que comptara amb l'informe favorable de la Direcció General d'Aviació Civil.  
- En els àmbits classificats com a sòl no urbanitzable afectats per l'empremta sonora (servituds acústiques) no són compatibles les noves construccions per a usos residencials ni dotacionals educatius o sanitaris, ni les modificacions urbanístiques, que suposen un increment del nombre de persones afectades per a aquests usos, i s'hauran d'indicar aquests requisits en la normativa corresponent. Fonamentalment, es refereix als àmbits de ZRC-AG2 (zona del cementeri municipal i camp de tir i tir amb arc) i ZRP-AG (àmbit d'horta protegida) situats al sud-est de l'aeroport de València.  
Així doncs, en aquests àmbits de sòl no urbanitzable quedarà prohibit, explícitament, l'ús residencial.  
D.4. Pla d'acció territorial d'ordenació i dinamització de l'Horta de València (PATODHV)  
La proposta del PGE juny 2020 recull l'afecció del PAT de l'Horta de València (zona d'horta protegida grau H2, al sud de l'A-3; i grau H1, al nord del nucli urbà, en àmbits no afectats pel PORN del Parc Natural del Riu Túria).   
En la documentació complementària aportada el 20/05/2020 per l'Ajuntament de Quart de Poblet per a donar resposta als informes desfavorables rebuts en la Comissió Informativa d'Urbanisme de 29/01/2020 es recull en l'article 4.1.11, Règim d'usos en àrees zonificades pel PATODHV, que el règim d'usos en les àrees d'horta de protecció grau 1 i grau 2 serà l'establit en l'esmentat PATODHV, especificant que ?el règim d'usos no serà aplicable en el cas de les zones rurals protegides quan el règim d'aquestes supose una protecció major que el del PATODHV, siga incompatible amb la legislació sectorial o instrument aprovat al qual s'até la protecció de cada zona, és a dir manifestament incompatible amb aquesta?.   
Cal, no obstant això, indicar que la ZRP-AG prevista pel PGE juny 2020 (Alternativa 3.1) queda afectada en el seu extrem sud per risc d'inundabilitat per a l'avinguda de període de retorn de 500 anys, i per aquest motiu els usos i activitats permesos en aquest àmbit atendran les limitacions indicades en l'apartat D.2.  
D.5. PORN del Parc Natural del Riu Túria  
Les normes urbanístiques del PGE juny 2020 (Alternativa 3.1) recullen en els articles 3.4.4, 3.4.5 i 3.4.6 el règim d'usos per a les zones rurals protegides ZRP-NA-PE1 (àrea de protecció del PORN del Túria), ZRP-NA-P2 (àrea d'influència 1 del PORN del Túria) i ZRP-NA-PE3 (àrea d'influència 2 del PORN del Túria) respectivament, indicant que en aquests àmbits serà aplicable la normativa inclosa en el Decret 42/2007, de 13 d'abril, de declaració del Parc Natural del Túria.   
  
S'indica, a més, que ?en l'àmbit coincident amb el parc natural caldrà ajustar-se al que es disposa en el Pla de prevenció d'incendis forestals de l'esmentat parc pel que fa al tema que s'hi regula?.   
Cal indicar que la ZRP-NA-PE1 queda afectada, al nord del llit del riu Túria, per risc d'inundabilitat per a l'avinguda de període de retorn de 500 anys, i per aquesta raó els usos i activitats permesos en aquest àmbit atendran les limitacions indicades en l'apartat D.2 sobre risc d'inundabilitat.  
D.6. Afecció carreteres estatals  
La proposta de PGE juny 2020 (Alternativa 3.1) recull, amb caràcter general, les indicacions realitzades per la Demarcació de Carreteres de l'Estat a la CV en els seus diferents informes.   
No obstant això, en l'últim informe de la Demarcació de Carreteres de l'Estat, de data 20/06/2019, es fa referència als terrenys inclosos en la zona de limitació a l'edificabilitat de l'A-3 i que la versió preliminar del BZU 5757 (Alternativa 3) classifica com a sòls urbans industrials, en concret, fa referència a l'enllaç de l'A-3 que dona accés al centre comercial Bonaire i als terrenys inclosos en l'ST-4 (enllaç PK 349 de l'A-3).   
  
Es comprova que en el plànol ORD 03.1, Zones d'ordenació del PGE juny 2020 (Alternativa 3.1) els àmbits abans indicats apareixen, en part, classificats com ZRP-AF1 (afecció infraestructures).   
Referent a això, el document de participació, en l'apartat 2.0.5.01, en resposta a l'informe de la Demarcació de Carreteres de l'Estat de data 20/06/2019, indica que en les normes urbanístiques s'estableix un règim transitori que recull la situació legal actual dels terrenys inclosos en les zones d'afecció de l'A-3. Aquesta circumstància es recull en la Disposició Transitori Quarta de les Normes Urbanístiques.   
  
Es requereix, per tant, nou pronunciament de la Demarcació de Carreteres de l'Estat en la CV amb caràcter previ a l'aprovació del PGE de Quart de Poblet.  
D.7. Canvi climàtic   
El Pla general estructural és l'instrument adequat per a incorporar objectius i criteris en l'ordenació urbanística estructural que, atenent les estratègies i plans de caràcter supramunicipal, permeten promoure la lluita contra el canvi climàtic i mitigar-ne els efectes.  
Considerant que la proposta del PGE juny 2020 (Alternativa 3.1) suposa que un 29,31% del seu terme quede en condició d'urbà o urbanitzable, i que d'aquest percentatge el 20,70% del terme correspon a sòl urbà industrial (18,14%) i sòl urbanitzable industrial (2,56%), s'estima convenient que en els objectius mediambientals del pla s'incorporen objectius i criteris concrets per al terme municipal i que, en el desenvolupament detallat, es concreten amb mesures com puguen ser:  
  
Entre aquestes mesures, calen destacar:  
- Promoure el càlcul de l'empremta de carboni i la seua compensació (en principi, per a aquelles activitats econòmiques generadores d'una elevada mobilitat, més de 5.000 viatges al dia).  
- Fomentar com a projectes de compensació de l'empremta de carboni l'ús projectes de regeneració d'àrees desforestades.  
- Mesures de mitigació en matèria d'embornals: incorporar en els criteris de disseny de les diverses actuacions sobre el territori el manteniment de la vegetació existent o compensació d'aquesta.  
- Mesures de caràcter estructural: els plans d'aïllament d'edificis, promoure la mobilitat sostenible (especialment, en formes no motoritzades).  
- Mitigació del canvi climàtic en els mètodes de subministrament d'energia (com poden ser la introducció d'energies renovables).  
D.8. Determinacions en el règim d'usos  
Considerant les principals afeccions descrites en l'apartat anterior, els informes de les administracions públiques afectades i les propostes realitzades en el PGE juny 2020 (Alternativa 3.1), s'han de tindre en compte les següents determinacions a incorporar en el règim d'usos de les diferents zonificacions.  
D.8.1. En sòl urbà residencial  
Els sectors SR-1, Elcano, SR-2, Parc Sant Onofre, i SR-3, Blasco Ibáñez, àmbits afectats per les servituds aeronàutiques acústiques de l'aeroport de València, el planejament haurà de modificar-se de manera que en aquests àmbits queden prohibits els usos residencials i dotacionals educatius i sanitaris, llevat que l'Ajuntament de Quart de Poblet presente, davant de la Direcció General d'Aviació Civil, les acreditacions requerides en el seu informe de data 02/10/19 i s'obtinga un informe favorable.   
En el cas que aquests àmbits puguen classificar-se com a urbans residencials i per al cas concret del sector SR-1, Elcano, a més de les consideracions realitzades pel Servei d'Infraestructura Verda i Paisatge, en l'informe de data 24/01/2020, es recollirà que les zones verdes i espais oberts permeten una adequada transició amb la zona rural del barranc del Salt de l'Aigua i amb l'hospital de Manises.  
  
D.8.2. Sòl urbà industrial  
El sòl urbà industrial afectat per les servituds de l'A-3 quedarà supeditat a les determinacions de l'Informe de la Demarcació de Carreteres de l'Estat a la CV.   
S'incorporaren en el PGE criteris i objectius ambientals coherents amb les estratègies de lluita contra el canvi climàtic, que, posteriorment, es concretaran amb mesures específiques en el desenvolupament detallat, de tal manera que les activitats econòmiques que pogueren implantar-se col·laboren a mitigar els efectes del canvi climàtic.   
Un dels principals problemes que reconeix la proposta de PGE de Quart de Poblet és la deficient urbanització dels sòls urbans industrials al llarg de l'A-3 i, en particular, referent a la infraestructura de sanejament d'aquest àmbit, problema que repercuteix en la tramitació i aprovació de nous projectes i activitats que pretenen implantar-se en aquests.   
  
Aquest problema és d'urgent resolució i, com a mesura preventiva, s'ha d'incloure en els sectors que no compten amb xarxa de clavegueram que no es podrà desenvolupar nou sòl industrial fins que es troben executats els col·lectors i claveguerams corresponents.   
En la memòria informativa es descriu el sistema (xarxa primària) d'evacuació d'aigües residuals, que, en l'àmbit industrial, queda compost per dos col·lectors: el col·lector mancomunat Quart-Benàger i el col·lector de l'Horta Sud. Les aigües residuals són tractades en l'EDAR Quart-Benàger. La xarxa primària de sanejament es completa amb la xarxa municipal. En el plànol ORD\_04, Xarxa primària, apareix representat gràficament el col·lector que, des de l'enllaç de l'A-3 amb la CV-410, discorre cap a l'est per la via de servei de l'A-3 (avinguda Comarques del País Valencià) en direcció al nucli urbà. No obstant això, no apareix representat gràficament cap col·lector de xarxa primària en l'àmbit de sòl urbà industrial situat al sud de l'esmentat enllaç (A-3 amb CV-410).   
Ha de concretar-se la xarxa primària de sanejament existent en la zona industrial i informar-se i representar-se gràficament les previsions sobre aquesta.   
D.8.3. Sòl urbanitzable residencial  
A més de les consideracions realitzades pel Servei d'Infraestructura Verda i Paisatge, en l'informe de data 24/01/2020, el sector SR-4, Molí d'Animeta, incorporarà, amb caràcter previ al seu desenvolupament detallat, un estudi hidrologicohidràulic per a determinar mesures per a la implantació de sistemes de drenatge sostenible, tal com requereix el punt 7 de l'article 126 ter del Reial decret 849/1986, d'11 d'abril, pel qual s'aprova el Reglament del domini públic hidràulic per a les noves urbanitzacions, polígon industrials i desenvolupaments urbanístics en general.  
D.8.4. Sòl urbanitzable industrial  
Sense perjudici de les consideracions realitzades pel Servei d'Infraestructura Verda i Paisatge, en l'informe de data 24/01/2020, els sectors SI-1, els Hornillos 1, i SI-2, els Hornillos 2, incorporaran en la seua fitxa de gestió criteris per a afavorir la implantació d'activitats que incorporen mesures per a mitigar els efectes del canvi climàtic.   
  
En la documentació aportada s'indica que l'abocament d'aigües residuals dels sectors urbanitzables industrials SI-1, els Hornillos 1, i SI-2, els Hornillos 2, es realitzarà en l'EDAR prevista pel sector confrontant Parc empresarial Aldaia. Ha de supeditar-se el desenvolupament d'aquests sectors a la construcció prèvia de l'EDAR necessària.  
D.8.5. Sòl no urbanitzable comú (ZRC-AG1 i ZRC-AG2)  
La proposta de PGE juny 2020 (Alternativa 3.1) estableix dues zonificacions en sòl no urbanitzable comú: la ZRC-AG1 i la ZRC-AG2.   
  
Per a ambdues zonificacions (ZRC-AG1 I ZRC-AG2) les normes urbanístiques estableixen el mateix règim general d'usos i activitats autoritzables (títol 2, capítol 4 de les normes urbanístiques) que comprenen tots els usos i aprofitaments que l'article 197 de la LOTUP preveu per al sòl no urbanitzable, si bé en la documentació aportada el 20/05/2020 es proposa la modificació de l'article 4.1.3, Afecció per inundabilitat, en el qual s'estableixen les limitacions d'usos i activitats en sòl no urbanitzable afectat per perillositat d'inundació (atés l'article 18 de la normativa PATRICOVA).   
Les principals afeccions que imposen limitacions a usos i activitats en el sòl no urbanitzable comú són, a més de les derivades de les vies de comunicació terrestre (carreteres, ferrocarril), les del risc d'inundació (imatge núm. 4) i, en menor mesura, les servituds aeronàutiques acústiques (imatge núm. 5).  
Imatge núm. 4. Afecció per risc d'inundació en la ZRC. En beix, la zona inundable (T=500 anys); en blau, la zona de flux preferent. Font: elaboració pròpia.  
  
  
En relació amb l'afecció per risc d'inundació en zona rural comuna, cal indicar:  
- És la principal afecció, per la seua magnitud superficial, i afecta fonamentalment la ZRC-AG1.   
- Les normes urbanístiques indiquen en l'article 4.1.3, Afecció per inundabilitat, les limitacions d'usos i activitats en el sòl no urbanitzable afectat per perillositat d'inundació. Els usos prohibits són el que s'estableixen en l'article 18 de la normativa PATRICOVA.   
Així doncs, en la zona rural comuna afectada per perillositat d'inundació només són admissibles els usos permesos per la normativa del PATRICOVA, sent la resta d'usos no permesos.  
Considerant la magnitud superficial de l'afecció per inundació en el sòl no urbanitzable, es recomana establir una zonificació concreta per als àmbits afectats per aquest risc ateses les restriccions i limitacions d'usos i activitats que estableix l'article 18 de la normativa del PATRICOVA (entre altres, habitatges, que haurà d'entendre's tant com a habitatge aïllat unifamiliar com el vinculat a l'activitat agropecuària; estables, granges i centres de cria; activitats industrials, establiments hotelers i campaments de turisme, depòsits d'emmagatzematge de residus i abocadors).   
Si l'afecció per risc d'inundació desapareguera a conseqüència de l'execució de mesures estructurals (p. e.: canalització del barranc del Poio), l'ús d'habitatge aïllat i familiar podria ser incorporat a la zona rural comuna a través de la corresponent modificació del planejament.  
  
En relació amb l'afecció per servitud aeronàutica acústica, aquesta només afecta la ZRC-AG2 del cementeri municipal i camp de tir, en la qual quedarà prohibit l'ús d'habitatge aïllat i familiar amb ús residencial.  
  
Imatge núm. 5: Servituds aeronàutiques acústiques (RD 54/2018).   
Font: informe DG Aviació Civil de 02/10/2019.  
  
  
En relació al règim general d'usos establit en el títol 2, capítol 4, de les normes urbanístiques i, en particular, en la secció 2a per al sòl no urbanitzable comú, s'han de fer les següents consideracions:  
  
- Establiments de restauració, hotelers i assimilats (art. 2.4.13.c NU).  
No són possibles aquests usos i activitats, ja que el seu possible emplaçament dista menys de 5 quilòmetres de sòl vacant amb qualificació apta per a albergar-los.  
Solament seria admissible aquest ús mitjançant la recuperació del patrimoni arquitectònic (legalment implantat) radicat en el medi rural.  
  
- En relació a l'ús ramader, amb caràcter informatiu, cal assenyalar que en el derogat article 53 de la Llei 6/2003 s'establia una distància mínima de 1.000 m entre les instal·lacions ramaderes i els nuclis de població superiors a 2.000 habitants. En el cas particular d'explotacions ramaderes porcines, la distància mínima ha de ser d'1 km a nuclis urbans o sòls urbanitzables residencials, a més de la resta de condicionants establits en el Reial decret 306/2020, d'11 de febrer, pel qual s'estableixen normes bàsiques d'ordenació de les granges porcines intensives, i es modifica la normativa bàsica d'ordenació de les explotacions de bestiar porcí extensiu.  
D'acord amb això, hauran de concretar-se en les normes urbanístiques les distàncies mínimes entre les instal·lacions ramaderes i les zones residencials i, en tot cas, remetre's al compliment de la normativa sectorial vigent.  
- En relació a l'estacionament de maquinària i vehicles pesants, així com emmagatzematge de vehicles (art. 2.413.j NU), ha d'eliminar-se aquest ús en sòl no urbanitzable, perquè en el moment en què algun promotor sol·licite aquest ús seria aplicable la normativa urbanística vigent que no contempla l'esmentat ús en sòl no urbanitzable.   
  
D.8.6. Sòl no urbanitzable protecció agrícola (ZRP-AG)  
La proposta classifica com a sòl no urbanitzable de protecció agrícola amb la zonificació ZRP-AG els àmbits d'horta protegida amb grau 2 i grau 1 del Pla d'acció territorial d'ordenació i dinamització de l'Horta de València (PATODHV), si bé cal indicar que en l'article 3.4.7, Zona rural protegida agrícola (ZRP-AG), de les normes urbanístiques (NU), només esmenta els terrenys zonificats com a horta de protecció grau 2 (H2), quan també ha de referir-se a l'horta de protecció grau 2 (H1).   
  
Vist el règim d'usos i activitats proposat, que és el corresponent al que s'estableix en el títol IV, Règim del sòl no urbanitzable. Regulació d'usos i activitats del PATODHV, s'han de tindre en compte les següents consideracions:  
- En l'àmbit de la ZRP-AG afectada per risc d'inundació, es tindran en compte les restriccions i limitacions d'usos i activitats establides anteriorment en l'apartat D.8.5.  
- Amb caràcter general, la LOTUP estableix una distància mínima de 500 m de les activitats extractives a sòls urbans o urbanitzables residencials llevat que es puguen aplicar mesures correctores que permeten reduir aquesta distància. Vist que l'envolupant de 500 metres al voltant del sòl urbà i urbanitzable residencial (imatge núm. 6) inclou pràcticament tota la ZRP-AG, es determina que l'ús miner no és un ús compatible en l'àmbit de ZRP-AG.  
- En relació amb les activitats hípiques, tal com recull el PATODHV, en horta grau 2 i 3 es permet sempre que estiguen relacionades amb l'ús públic sostenible de l'horta, el recreatiu i el tradicional esportiu i productiu i complisquen els requisits que s'hi recullen. Entre aquests, cal destacar, l'apartat g), que indica que ?Hauran d'establir-se les mesures necessàries per a garantir la seua compatibilitat amb els usos existents en la zona?. Referent a això, es determinaran, sobre la base de la normativa sectorial vigent, les distàncies mínimes de les instal·lacions hípiques a habitatges residencials.  
  
  
Imatge núm. 6. Limitació d'explotacions mineres. Envolupant de 500 m al voltant de sòl urbà i urbanitzable residencial (en roig). En verd l'àmbit ZRP-AG. En beix, afecció per risc d'inundació (T= 500 anys).   
  
  
D.8.7. Determinacions de l'ordenació detallada en SNU  
Atenent que l'agost de 2017 es duu a terme la primera informació pública i consultes a les administracions públiques afectades de la versió preliminar del PGE de Quart de Poblet, resulta que a aquest instrument urbanístic és aplicable la versió de la Llei 5/2014, d'ordenació del territori, urbanisme i paisatge, publicada en data 31/12/2016.   
  
L'article 35, Determinacions de l'ordenació detallada d'aquesta versió, estableix que l'ordenació detallada contindrà, entre altres determinacions, les característiques dels closos en sòl no urbanitzable.   
  
Atés que la vigent Llei 5/2014 (LOTUP), en la versió que en fa la Llei 9/2019, de 23 de desembre, de la Generalitat, publicada el 30/12/2019, en vigor des de l'1/01/2020, elimina de l'ordenació detallada la determinació de les característiques dels closos en SNU, es recomana que aquesta determinació s'incorpore en la normativa urbanística del Pla general estructural, de manera que s'evite que el futur Pla d'ordenació detallat de Quart de Poblet haja de ser sotmés a avaluació ambiental estratègica per l'òrgan autonòmic per incloure determinacions de l'ordenació estructural (closos en SNU).  
  
  
E) Accions de seguiment de l'aplicació del planejament.   
En l'apartat 9 de l'EATE es descriuen les mesures de prevenció i reducció dels efectes negatius, a fi de previndre, reduir i, en la mesura que siga possible, contrarestar qualsevol efecte negatiu en el medi ambient per l'aplicació del pla.   
D'altra banda, en l'apartat 11, Mesures previstes per al seguiment (programa de vigilància ambiental) de l'EATE, s'estableix un sistema per a garantir l'aplicació de les mesures preventives, protectores o correctores, proposant-se els indicadors de seguiment (basats en els proposats en el document d'abast).   
Cal, no obstant això, indicar que han de completar-se els apartats anteriors per a incorporar aquelles mesures i indicadors que s'estimen necessaris i convenients per a contemplar:  
- La implantació dels sistemes de drenatge sostenible, tal com requereix el punt 7 de l'article 126 ter del Reial decret 849/1986, d'11 d'abril, pel qual s'aprova el Reglament del domini públic hidràulic, per a les noves urbanitzacions, polígons industrials i desenvolupaments urbanístics en general.  
- La incorporació de criteris i objectius ambientals per a promoure la lluita contra el canvi climàtic en els desenvolupaments urbanístics, tant per a activitats industrials com per a usos residencials.  
  
F) Acord d'emissió. Determinacions finals.  
De conformitat amb el que es disposa en l'article 54 de la LOTUP, d'acord amb els fonaments que han exposat, es proposa considerar acceptable des del punt de vista ambiental aquesta declaració ambiental i territorial estratègica del Pla general estructural de Quart de Poblet presentada per l'Ajuntament, sempre que s'incorpore en aquest, abans de la seua aprovació definitiva, les següents determinacions:  
  
1. Sòl urbà residencial:  
1. El sector SR-1, Elcano, mantindrà la seua actual classificació com a sòl urbà industrial llevat que s'obtinga informe favorable de la Direcció General d'Aviació Civil al PGE de Quart de Poblet per a la seua classificació com a sòl urbà residencial.  
2. Els sectors SR-2, Parc Sant Onofre, i SR-3, Blasco Ibáñez, mantindran la seua actual classificació com a sòl urbà amb les característiques del planejament vigent llevat que s'obtinga informe favorable de la Direcció General d'Aviació Civil a la proposta de PGE de Quart de Poblet.  
3. En el sector SR-1, Elcano, es completarà la normativa d'integració paisatgística, ateses les determinacions de l'informe del Servei d'Infraestructura Verda i Paisatge de data 23/01/2020.  
2. Sòl urbà industrial:  
1. El sòl urbà industrial afectat per les servituds de l'A-3 es classificarà atenent les determinacions de l'informe de la Demarcació de Carreteres de l'Estat a la Comunitat Valenciana previ a l'aprovació del pla.  
  
2. Incorporar al PGE les fitxes de gestió del sòl urbà industrial, en les quals es farà constar:  
 La necessitat d'incorporar sistemes de drenatge sostenible en aquells sectors afectats per risc d'inundació.  
 Els criteris ambientals i mesures per a promoure la lluita contra el canvi climàtic que hauran de complir aquelles activitats econòmiques per a la seua implantació en aquests sòls.  
3. Concretar la xarxa primària de sanejament del sòl urbà industrial. Representar gràficament en plànols d'ordenació la xarxa existent i la previsió i incloure en els sectors que manquen de sanejament que no es podran tramitar noves activitats mentre no estiga executada la xarxa de sanejament i es troben resolts els problemes d'inundabilitat.  
3. Sòl urbanitzable residencial:  
1. Atendre les consideracions realitzades pel Servei d'Infraestructura Verda i Paisatge, en l'informe de data 24/01/2020.  
2. Incorporar en la fitxa de gestió que, amb caràcter previ al seu desenvolupament detallat, es necessitarà un estudi hidrologicohidràulic per a determinar mesures per a la implantació de sistemes de drenatge sostenible, tal com requereix el punt 7 de l'article 126 ter del Reial decret 849/1986, d'11 d'abril, pel qual s'aprova el Reglament del domini públic hidràulic, per a les noves urbanitzacions, polígon industrials i desenvolupaments urbanístics en general.  
4. Sòl urbanitzable industrial:  
1. El desenvolupament dels sectors urbanitzables industrials quedaran supeditats a la construcció prèvia i posada en funcionament de l'EDAR a la qual abocaran les aigües residuals.  
2. Les fitxes de gestió dels sectors industrials recolliran les consideracions realitzades pel Servei d'Infraestructura Verda i Paisatge, en l'informe de data 24/01/2020 i, en particular, en el sector SI-1, els Hornillos 1, es preservarà d'edificació una franja per a evitar conurbació amb el terme confrontant d'Aldaia.  
5. Sòl no urbanitzable: règim d'usos i activitats.   
1. Sòl no urbanitzable comú (SNUC): zonificació ZRC-AG1 i ZRC-AG2.  
 En SNUC afectat per perillositat d'inundació (zona inundable per l'avinguda de període de retorn de 500 anys, segons SNCZI) els usos permesos són aquells admesos per la normativa del PATRICOVA; els usos no permesos són els que recull l'article 18 de la normativa PATRICOVA.  
 En SNUC afectat per servitud aeronàutica acústica queda prohibit l'ús d'habitatge aïllat i familiar amb ús residencial.  
 En relació al règim general d'usos establit en el títol 2, capítol 4, de les normes urbanístiques, en sòl no urbanitzable:  
- Es prohibeixen els establiments de restauració, hotelers i assimilats.  
- L'ús ramader s'admetrà si les instal·lacions compleixen les distàncies mínimes que s'establisquen en la legislació sectorial vigent respecte a poblacions, carreteres, camins i altres explotacions o instal·lacions que puguen representar una possible font o mitjà de contagi de malalties, a més de disposar de la prèvia autorització de l'autoritat competent. En particular, les granges porcines s'hauran d'emplaçar a més de 1.000 metres dels usos residencials.  
- No es permet l'estacionament de maquinària i vehicles pesants, tampoc es permet l'emmagatzematge de vehicles.  
2. Sòl no urbanitzable protegit (SNUP): protecció agrícola ZRP-AG.  
 En l'àmbit de la ZRP-AG afectat per risc d'inundació, els usos permesos pel règim d'usos i activitats recollit per la normativa del PATODHV quedaran subjectes i condicionats als usos permesos per la normativa del PATRICOVA, sent els usos no permesos, a més dels recollits per la normativa del PATODHV, els que es recullen en l'article 18 de la normativa del PATRICOVA.  
 Els usos miners quedaran prohibits en l'àmbit de la ZRP-AG.  
  
 Les activitats hípiques es permetran amb les condicions que estableix la normativa del PATODHV, si bé les instal·lacions quedaran situades complint les distàncies mínimes que s'establisquen en la legislació sectorial vigent respecte a poblacions, carreteres, camins i altres explotacions o instal·lacions que puguen representar una possible font o mitjà de contagi de malalties, a més de disposar de la prèvia autorització de l'autoritat competent.   
6. Prèviament a l'aprovació definitiva del Pla general estructural, haurà d'obtindre's un pronunciament definitiu del Servei d'Infraestructura Verda i Paisatge, respecte de les consideracions realitzades en l'informe de data 24/01/2020; del Servei d'Ordenació del Territori en matèria de risc d'inundació, de la Demarcació de Carreteres de l'Estat a la Comunitat Valenciana, respecte de les afeccions de l'A-3 en sòl urbà industrial i altres consideracions realitzades en el seu informe de data 20/06/2019; de la Direcció General de Cultura i Patrimoni respecte del patrimoni cultural; i de la Direcció General d'Aviació Civil respecte a les afeccions aeronàutiques de l'aeroport de València posades de manifest en el seu informe de data 02/10/2019.  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjudici dels que, si és el cas, siguen procedents en la via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en la via administrativa o judicial contra l'acte, si és el cas, d'aprovació del pla o programa.   
La declaració ambiental i territorial estratègica perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera procedit a l'adopció o aprovació del pla o programa en el termini màxim de dos anys des que s'haguera publicat, llevat que se n'acorde la pròrroga en els termes establits en l'article 56 de la LOTUP.   
Aquesta declaració ambiental i territorial estratègica serà publicada en el DOGV, es posarà a disposició del públic en la pàgina web de la Conselleria i es traslladarà a l'òrgan promotor i a l'òrgan substantiu.  
  
  
Òrgan competent   
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).   
En vista de tot el que s'ha dit més amunt, la Comissió d'Avaluació Ambiental acorda:  
  
Emetre la declaració ambiental i territorial estratègica del Pla general estructural de Quart de Poblet, i s'hauran d'incorporar a aquest pla les determinacions finals assenyalades.  
Notificar a les persones interessades que contra aquesta resolució, per no ser un acte definitiu en la via administrativa, no es pot interposar cap recurs; fet que no és cap inconvenient perquè puguen utilitzar-se els mitjans de defensa que en el seu dret estimen pertinents.   
Cosa que notifique perquè se'n prenga coneixement i als efectes oportuns.   
  
Ho certifique amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 31 de juliol de 2020.- El secretari de la Comissió d'Avaluació Ambiental: José del Valle Arocas.»  
  
València, 9 de juny de 2021.- El director general de Medi Natural i d'Avaluació Ambiental: Benjamín Pérez Rocher.